recursal/SuperWikiNEXT-32B huggingface dataset:
**聖公會阮鄭夢芹銀禧小學**，簡稱**夢芹銀禧**或**阮鄭銀禧**（**S.K.H. Yuen Chen Maun Chen Jubilee Primary School**，簡稱 **YCMCJ**），前身係聖公會阮鄭夢芹小學下午校，而喺2009年9月1日由原址香港新界大埔廣福邨搬到同區富亨邨，同香港神託會培賢小學（前身係1966年喺藍田邨創立嘅「培成小學」）合併，並開始全日制辨學。

辦學宗旨
----

喺基督教嘅環境提供有優質教育，使佢哋喺靈、德、智、體、羣、美各方面得以均衡發展，為將來服務社會作準備。

校歌同埋校詩
------

### 校歌（聖公會小學校歌）

1.美哉我聖公會學校，林立港九，遠近輩聲，本主基督，博愛精神，樂聚羣英。

2.格我以誠，導我以正，仁義為準，道德為繩，良師益友，切磋砥礪，培育心靈。

副：節儉習慣養成，刻苦精神充盈，德、智、體、羣、美應與日俱增。
  
乃役於人，仰我校訓，學子自當拳拳服膺努力前程，修身立行，榮耀我主名。

### 校詩（夢芹校詩）

1.主愛夢芹我校，矗立大埔市中心，遠望羣山迎我向前奔。

2.我們活在主恩裏，大家友愛共一心，熱誠合羣勤學兼助人。

3.樂意犧牲自我，同造美好將來，非以役人乃役於人。

副：感謝我主永眷夢芹。

學校設施
----

### 藍田邨培成舊址

「夢芹銀禧」前身嘅「培成小學」，係一座典型嘅「火柴盒」小學，連同地下總共有6層，入面有24間課室，而其中一邊樓梯係同舊藍田邨11座走廊連接。嗰座舊校舍已經喺1991年同藍田邨11-14座列咗入重建範圍（而12-13座係危樓，早喺1988年封咗），但校舍一直要到1993年初先拆。依家原址已經重建做啟田邨啟仁樓。

### 富亨邨現址

「夢芹銀禧」係一間具有標準設備嘅校舍，校舍嘅改善工程亦己完成。學校入面設有26個課室，重有禮堂、中央圖書館、家長資訊室、多用途活動室、電腦室、有蓋操場及籃球場等，設備完善。該校已計劃喺2010年，以接近一百萬港元優化學校嘅環境及設施。

呢座校舍由「培成小學」喺1991年搬入大埔就一直用到今日，曾經喺7樓加建過一層。

學與教嘅特色
------

* 該校已經喺2007年推行「優質班計劃」，增撥額外資源，增加師生例，以小班形式進行教學，加強對學生嘅照顧。
* 各級發展唔同嘅校本資優課程，包括中文科創意寫作堂，英文科圖書閱讀課程（PLPR）、閱讀寫作課程（PLPR/W）及數學科解難課程等，提升學生嘅學習興趣同效益。
* 推行普通話教中文試驗計劃（2008-2011年度），逐年由小二至小四嘅部分班別以普通話教中文，提升學生嘅普通話聽、講能力。
* 增聘外籍英文老師至兩名，增強學生嘅英文聆聽同表達能力。初小由外籍英文老師同原任英文老師一齊教英文圖書閱讀同寫作課程（PLPR/W）；中高年級由外籍英文老師教授會話課。
* 同教育局合作，喺四年級推行英文科詞彙庫（Vocabulary-Building）計劃。
* 重點培養學生嘅兩文三語溝通能力同態度，營造校內語言環境，增加學生展示嘅機會。
* 喺常識科推行思維課程，培養學生嘅創意及批判性思考能力，並進行專題研習，培養學生嘅各種共通能力。
* 透過語文科同埋學校圖書館嘅資源及活動，啓發學生嘅閱讀興趣。

舊生
--

* 柯創盛：立法會議員同觀塘區議員（培成時代舊生，後尾轉讀同邨聖公會兆強小學）
* 李綺雯：香港藝人（阮鄭夢芹下午校時代舊生）

相集
--

* 小食部小食部
* 五樓五樓

睇埋
--

* 聖公會阮鄭夢芹小學

出面網頁
----

* 學校網址
* 聖公會阮鄭夢芹銀禧小學 2017小學概覧
育嬰室
有換片檯同座椅
**育嬰室**，用室一種，房一間，方便餵臊孲飲食同換片，亦兼顧幼兒，又有**育嬰間**、**育嬰房**、**嬰兒護理室**、**嬰兒護理間**之稱。通常設喺公眾地方，亦為公共設施一種。有啲房中有房，兼做餵哺室，隱密兼方便餵母乳。

有簡單、有齊全。至簡單有檯一張，或檯板一塊，方便換片。有櫈一排，方便餵奶。有啲有臊孲座位，定定餵食。有啲有池盆，洗手同清洗飲食器具。有啲有冷熱水機，方便開奶粉。有啲有暖奶器，以便座暖奶同食品。有啲有插座，方便用奶泵。有啲有暖濕紙巾，抺臊孲。有啲甚至有磅，秤下幾重。又或供應埋尿片。

位置多數與廁所相鄰，甚有女廁之內。有時育嬰室亦兼為餵哺室，女人餵母乳，唔方便男人在場，故此有啲只限女人，之不過多數男人都可以入。有啲無設育嬰室地方，或會設換片板喺男女廁所，以解決換片需要。

文
-

英文叫法繁多，並無一定，常見如後。

* nursery room
* nursing room
* baby care room
* babycare room。
* baby room
* nursery
* infant care room

日文會寫ベビールーム，即對應英文baby room。或視為餵母乳房，寫哺乳室。

辨義
--

個名有時亦會指育嬰院之功用，養育嬰兒嘅房。另一種如醫院嬰兒幼兒病房，特別照顧嬰兒。再有指家中兒童房。

攷
-

1. ↑  "Services & Facilities".
2. ↑  "Nursing Rooms".
3. ↑  "Baby Care Room".
4. ↑  "Babycare Room".
5. ↑  "Baby Rooms".
6. ↑  "Nursery". 原著喺2021年10月26號歸檔. 喺2022年5月8號搵到.
7. ↑  "Infant Care Rooms".`{{cite web}}`: CS1 maint: url-status (link)
8. ↑  〈ベビールーム〉.
朱溫
**朱溫**（852年12月9號—912年7月18號），又叫**朱全忠**、**朱晃**，係後梁開國皇帝，後世叫佢做**後梁太祖**。

生平
--

### 唐朝時期

佢本來跟黃巢反大唐，中和二年（882年）九月，朱溫睇見黃巢形勢越嚟越唔掂，就歸順大唐，之後朝廷賜佢新名「全忠」。

883年三月，朝廷封朱溫做宣武節度使。884年五月，河東節度使李克用喺追擊完黃巢之後返去汴州補給嗰陣，朱溫請李克用入城招呼佢，李克用飲醉咗之後講咗啲嘢得罪咗朱溫，於是朱溫喺宴會完咗之後就派兵偷襲李克用班人，李克用雖然走甩咗，但係同佢一齊嚟嘅人就死咗成三百幾人，之後李克用同朱溫就勢成水火。

884年九月，朝廷封朱溫做沛郡侯。光啟二年（886年）改封做沛郡王，同年又改封做吳興郡王。

889年二月，朱溫將作反多年嘅秦宗權送去京師。三月，朝廷封朱溫做東平郡王。

天復三年（903年）二月，唐昭宗封朱溫做梁王。

904年正月，朱溫殺咗宰相崔胤。同年八月，朱溫派人殺咗唐昭宗，之後擁立李柷繼位，就係唐哀帝。

905年，朱溫喺親信李振鼓動下，喺滑州白馬驛（今河南省滑縣境內）一日做瓜咗僕射裴樞、新除靜海軍節度使獨孤損、右僕射崔遠、吏部尚書陸扆、工部尚書王溥、守太保致仕趙崇、兵部侍郎王贊等「衣冠清流」三十幾人，投屍於河，史稱「白馬驛之禍」。

### 後梁時期

大唐天祐四年（907年）四月，朱溫改名做朱晃，同月廢唐哀帝篡位，起國號「大梁」，史稱「後梁」，改元開平，正式開始咗五代十國時期。

喺佢做皇帝嗰陣，幾重視農業發展，下令兩稅法之外唔准妄有科配，並曾經因為侄仔朱友諒（衡王）唔體恤災民卻進獻瑞麥一莖三穗而罷免朱友諒嘅官職；但係因為連年打仗，民不聊生，開平四年（910年）發生柏鄉之戰並戰敗，同晉王李存勗牙齒印加深。晚年宮廷內陷入權力鬥爭。

朱溫生性狼死，殺人如草芥。元貞皇后在世時尚能勸止，死後就變咗大墨魚（鹹濕佬），甚至亂倫，包括新抱都要入宮侍寢。

乾化二年（912年），朱溫畀三仔朱友珪隊冧，終年61歲，在位6年。

參考
--

1. 1 2  《資治通鑑》卷255
2. ↑  《新五代史》卷1
3. ↑  《資治通鑑》卷258
4. 1 2  《資治通鑑》卷264
5. ↑  《資治通鑑》卷266
動畫撈稿
《**SPY×FAMILY間諜家家酒**》（日本原版英文：SPY×FAMILY、日文：スパイファミリー；中國發行版叫**間諜過家家**）係日本漫畫家遠藤達哉創作嘅漫畫，講述一個秘密身分係間諜嘅男人、一個秘密身分係殺手嘅女人同一個有讀心超能力嘅細路女，三人互相隱瞞真實身分組成虛假家庭嘅家庭喜劇。2019年3月25號起，漫畫響日本嘅《少年Jump+》定期連載，台灣就喺《寶島少年EX》連載。

2021年11月1號官方宣布改編做動畫，由WIT STUDIO同CloverWorks製作，第一季喺2022年4至6月同埋10至12月分兩個部分播出，總共25集。第二季動畫喺2023年10月至12月首播，共12集，而劇場版《劇場版 SPY × FAMILY CODE: White》喺2023年12月響日本上畫。

香港免費電視頻道ViuTV買咗呢套動畫並安排粵語配音，喺2023年1月8號開始逢禮拜日22:30－23:30播出。

主要角色
----

* 洛伊德·佛傑

喺東國活動嘅西國間諜，為咗完成任務而收養咗安妮亞做佢個女。
* 安妮亞·佛傑
* 約兒·佛傑

名義上係洛伊德嘅太太，原本姓布萊爾，係殺手嚟。
* 彭德·佛傑

佛傑家嘅狗。

註
-

1. ↑  呢個本身係臺灣譯名，當中「家家酒」意思即係粵語嘅「煮飯仔」，但作品引入香港嗰陣未有改個本地化譯名，直接沿用臺灣譯名。

參考
--

1. ↑  〈「SPY×FAMILY」来年TVアニメ化！ロイド役は江口拓也、WIT STUDIO×CloverWorks制作〉. 《コミックナタリー》 (日文). 2021-11-01.
2. ↑  アニメ「SPY×FAMILY」アーニャ役は種崎敦美、ヨル役は早見沙織. *Comic Natalie* (日文). 2021-12-18.

出面網頁
----

* 少年Jump+連載頁（日文）
* MANGA Plus連載頁（英文）
* SPY×FAMILY間諜家家酒嘅Instagram頁
* 電視動畫官方網頁（日文）
* 電視動畫官方嘅Twitter（日文）

|  |  |
| --- | --- |
| Stub icon | 呢篇動漫文係楔位文。歡迎幫維基百科擴寫佢。睇 • 論 • 改 • 歷 |
**泰文字**（泰文：อักษรไทย, àksǒn thai）係泰國用嚟寫泰文同埋一啲其他少數民族語言嘅文字，有44個輔音字母、21個母音字母、4個聲調符號、同埋一啲標點符號。泰文字母由左寫到右，唔分大細楷。

原理
--

內文：abugida
泰文字屬於 abugida 型嘅文字，打橫由左至右寫，啲元音會用附加符號噉嘅方法加落輔音符號度，可以係加喺輔音符號右邊、上邊、下邊或者左邊等都得。例子—

* **ก** 寫嘅係輔音 /k/（大致相當於粵拼嘅 g）
* **กา** 讀音近似粵拼 gaa3，
* **กิ** 讀音就近似粵拼 gi3，
* **กุ** 讀音就近似粵拼 gu3

... 等等。由此可見，呢套系統個做法同天城字嗰種做法好相似。順帶一提，仲有人試過提倡用泰文字寫粵語嘅方案，同每個粵拼輔音同元音，搵返個對應佢嗰個音嘅泰文字，例如以下呢句出自《世界人權宣言》嘅名句譯做粵語：

用漢字寫：人人生出嚟就係自由嘅。
轉做粵拼：Jan4 jan4 saang1 ceot1 lai4 zau6 hai6 zi6 jau4 ge3。
同每個音節，搵返段啱音嘅泰文字，寫出嚟就係：

ยาะนยาะน ษั๋งโซ๋ดใลา ไฎ่ให่ เฎ่ไยา เเข.

睇埋
--

* 泰文數字

引咗
--

1. ↑  Thai pronunciation: Everything you need to know. *Preply*.
2. ↑  （英文） Yuht Tai Sé Fòng Faat / 粵泰寫方法 (ยุ่ดใตเเษ๊ผู๋งผัด). *Omniglot*，以下嘅例句跟佢嗰套方案。
**忠孝公路**係香港商業電台叱吒903電台嘅廣播劇，講述男主角高捷（少爺占聲演），喺香港開咗一家台式咖啡店，重遇廿年前不辭而別、而且改名換姓楊雅筑，漸漸憶起多年前嘅往事。

之後，少爺占連同王貽興將呢套劇改編成小說，並由日閱堂發行。

故事大綱
----

佢，楊雅筑，為咗告別過去，一個人返嚟呢個城市，同自己講：「重新出發，你唯一嘅行李，就只得你自己。」佢，高捷，永遠記得嗰一晚，佢同心愛嘅女仔喺冬夜嘅忠孝東路，喺間咖啡館食到嘅香草鮪魚意大利麵同杯甘香醇嘅咖啡。唔會忘記最初嘅意大利麵食落嘅驚喜，唔會忘記第一口咖啡嘅味道，仲有令人難忘嘅，係嗰位後來唔告而別嘅女子。佢花咗好多心思一再追溯，喺佢屬於嘅城市開咗間同當年台北咖啡館相似嘅台式咖啡館，可能係為咗係茫茫人海中立一座燈塔，俾係外迷途、攰咗知返嘅女子可以順利認出家嘅所在。佢等住，只為咗重溫當日曾經有過嘅驚喜同感動。

楊雅筑同高捷，兩個唔相干嘅人，在呢間細細嘅咖啡館相遇。而呢一切，居然係佢哋二十年後嘅重逢。佢站喺同一個屋簷底下，靜靜望住呢位曾經令佢心碎嘅男子，而佢卻茫然唔知。佢以為唔告而別嘅女子係佢心入面係無可替代嘅，而呢位再次闖入佢平凡生活嘅女子，卻喚起咗兩人之間嘅啲年輕時嘅回憶⋯⋯

相關歌曲
----

* 主題曲：野仔《閃著淚光》
* 插曲：野仔《你知道我在台北等你嗎》

評價
--

呢套廣播劇嘅改編小說喺豆瓣攞到8.9分（截至2024年2月13號）。

參考來源
----

1. ↑  〈忠孝公路〉. 《明報網上書店》 (臺灣中文). 喺2024-02-12搵到.
2. ↑  《Yellow! 野佬《閃著淚光》Official Music Video【忠孝公路 主題曲】》 (英文), 喺2024-02-12搵到
3. ↑  王貽興; 少爺占 (2012-7). 《忠孝公路》. 日閱堂. ISBN 978-988-8135-15-8. `{{cite book}}`: Check date values in: `|date=` (help)
民進黨自2020年起以抗中保台作為其中一個主要口號同綱領，亦一直被視為台灣兩大政黨裡面比較堅持台灣擁有獨立主權嘅一個。不過，國民黨、民眾黨同時代力量都曾經批評，民進黨濫用呢個口號。另外，民進黨入面亦有一啲人同中國，甚至係中共有唔同程度嘅關係，因而受到一啲批評。

事例
--

### 何博文

何博文嘅太太邱槿桉（後改名邱卉榛）喺2023年11月被揭露唔止一次參與中國嘅統戰活動。其中喺2017年7月初，邱卉蓁組團前往河南省參加「正本溯源，尋根河洛」活動，期間多次手舉「主辦單位河南省人民政府台灣事務辦公室」嘅手板影相，影相嘅背景更包含習近平口訓既標語「求真務實、開拓創新；顧全大局、無私奉獻」。邱槿桉亦曾接受獲中共科技局、民政局兩個中共機關業務指導、監督同管理公司創星谷嘅訪問，該公司標榜致力協助政府科技行業管理、戰略政策研究，亦即係中共黨務、政務。去到2019年，佢甚至喺中國參加統戰朗誦活動，喊對祖國（中國）崇高嘅熱愛之情，又同共產黨黨委書記林進川合照。

### 趙天麟

2023年10月，當時準備競選連任嘅立委趙天麟，被揭發婚外情醜聞，對象係中國籍女子張晴，而且婚外情已經維持咗有10年，仲被影到喺摩天輪上十指緊扣，引發外界批評，由於佢被視為綠營重要「抗中」戰將之一，所以今次有人戲稱佢係「親中保台」。時代力量立委邱顯智指，趙天麟身為外交國防委員會召委，但就同敵國人士外遇，係攸關公安、非同小可，呼籲國安單位、檢調主動介入調查。

### 鄭運鵬

喺2022年中華民國直轄市長同縣市長選舉入面，鄭運鵬代表民進黨參選桃園市長，但選舉期間被爆到中國經商嗰陣，戶籍寫「中國台灣」，矮化台灣主權。另一方面，佢又被揭發口口聲聲支持漫畫原創，但就喺中國嘅簡體字免費漫畫網站落廣告，結果引發批評。

### 陳勝宏

陳勝宏係民進黨綠色友誼連線代表人物，曾經做過臺北市議會議員、立法委員。佢本身亦係陽信銀行嘅董事長，但自2017年起，中國國務院控制嘅南海控股入股，去到2019年持股達2.86％，成為陽信第五大股東，做法引來外間一啲關注同批評。

睇埋
--

* 民進黨涉港言論爭議

參考來源
----

1. ↑  〈國民黨爆何博文妻赴中朗誦「對祖國的熱愛」 何博文回應了〉. *Yahoo News* (中文). 2023-11-17. 喺2024-01-13搵到.
2. ↑  聯合報. 〈何博文妻赴陸交流不是問題 綠營熟悉的雙標最對味 | 聯合報〉. 《聯合報數位版》 (中文). 喺2024-01-13搵到.
3. ↑  〈抗中牌又翻車？ 國民黨：何博文妻子常年成中共統戰宣揚樣板〉. *Yahoo News* (中文). 2023-11-17. 喺2024-01-13搵到.
4. ↑  〈國民黨質疑何博文配偶涉紅 響應中共官宣還有資格選立委嗎？ | 中華日報|中華新聞雲〉. 《中華新聞雲 / China Daily News》 (臺灣中文). 2023-11-17. 喺2024-01-13搵到.
5. ↑  〈趙天麟「戀中國小三遭設計」？ 國外政治人物也曾中招 | FTNN 新聞網〉. *www.ftnn.com.tw*. 喺2024-01-02搵到.
6. ↑  〈趙天麟的「她」是誰？ 邱毅爆：36歲的大陸女子叫張晴 | FTNN 新聞網〉. *www.ftnn.com.tw*. 喺2024-01-02搵到.
7. ↑  〈趙天麟被抓包「親中保台」 國民黨砲轟「連家都顧不好，如何護衛國家？」〉. *Yahoo News* (中文). 2023-10-24. 喺2024-01-02搵到.
8. ↑  張鈞凱 (2023-10-26). 〈民進黨「抗中」神主牌 栽在「親中」的褲襠裏〉. 《香港01》 (香港中文). 喺2024-01-02搵到.
9. ↑  聯合新聞網. 〈頻遭抹紅 侯辦點名民進黨「親中3劍客」反擊：賴清德何時開鍘〉. 《聯合新聞網》 (中文). 喺2024-01-02搵到.
10. ↑  〈簡體免費漫畫網下廣告？他踢爆鄭運鵬：親中事件簿加一〉. *Yahoo News* (中文). 2022-11-09. 喺2024-01-02搵到.
11. ↑  〈南海控股入股陽信非陸資？ 柯辦點名他要講清楚〉. *Yahoo News* (中文). 2023-08-18. 喺2024-01-01搵到.
12. ↑  〈陸資入股綠大老的陽信銀？金管會竟這麼回應〉.`{{cite web}}`: CS1 maint: url-status (link)
**李淑儀**（粵拼：lei5 suk6 ji4，1989年—2017年9月17號）係中國大陸嘅留學生同學霸，廣東廣州人，曾經喺2005年至2007年讀過執信中學，中學畢業後亦去咗廣東工業大學讀過書，大學畢業後去咗美國亞特蘭大佐治亞理工學院搞深造。

死
-

2017年9月18號，喺美國佐治亞州亞特蘭大發生咗單人口失蹤案。當地差佬收到料之後開始正式調查呢單嘢，後嚟喺士麥娜（英文：Smyrna）嘅住所入面耖到佢條鹹魚之後懷疑有輘輷，再深入調查得知係單殺人案。事發後好快俾美國同中國大陸嘅媒體同社會關注，中華人民共和國駐美國亞特蘭大總領事館亦關注咗呢單嘢。亞特蘭大重向執信中學舊生嘅Facebook群同佢嘅個人Facebook查證得知，佢喺9月18號朝早（UTC-6）突然發現冇返工而出事。

後續
--

爆出殺人案之後，差人亦調查到嗰單嘢嘅肇事人—拜恩·馬殊·森里内克（英文：Brian Marsh Semrinec）—喺事發之後揸咗部車牌嗌「GEORGIA CDD 3152」部越野車走佬。警方隨後喺美國發佈全國通緝令捉拜恩·馬殊·森里内克疑犯。直到2017年9月25號晏晝（UTC-6），嫌疑人拜恩·馬殊·森里内克喺侯斯頓俾當地差人叉住兼收監。

攷
-

* Police search for man accused of killing woman WSB-TV 2 ATLANTA (2017-09-21)
* 中国女学霸美国公寓内遭枪杀 曾是美军狙击手的白人男友驾车在逃 鳳凰網 （2017-09-21）



|  |  |
| --- | --- |
|  | 呢篇同美國人相關係楔位文。歡迎幫維基百科擴寫佢。睇 • 論 • 改 • 歷 |
母語習得：呢幅相影到一個 BB 喺度聽佢阿媽講嘢；細路喺生命頭嗰幾年一路聽住身邊嘅大人講嘢，聽吓聽吓就會學識佢哋嘅母語。
**母語**（粵拼：mou5 jyu5），又叫**第一語言**（語言學上簡寫 **L1**，取自英文 **L**anguage **1**），簡單講即係指一個人喺 BB 仔嗰陣學嘅嗰種或者嗰幾種語言。亦都有人將**母語**定義做「祖輩所講嘅語言」。母語相對於第二語言。

嗌法
--

睇埋：語言同埋自然語言
**母語**喺各語言入邊嘅名如下：

* 粵語：**母語**（粵拼：mou5 jyu5），可以理解做「阿媽嘅語言」或者「由阿媽嗰度學到嘅語言」噉嘅意思。
* 英文：mother tongue / first language
* 德文：Muttersprache
* 葡文：língua materna
* 西班牙文：lengua materna

而**祖先語言**（下邊有詳細啲講）就係

* 粵語：**祖先語言**（粵拼：zou2 sin1 jyu5 jin4）
* 英文：ancestral language

概念釐清
----

睇埋：第二語言
### 界定母語

內文：語言習得
首先，要講講**母語**（語言學簡稱：**L1**）呢個概念嘅定義：

> **母語**係一個人「人生第一隻用嘅語言」：齋靠日常觀察經已可知，喺一個蘇蝦仔生命嘅頭嗰幾年，佢一路都會聽住身邊啲大人（屋企人或者照顧者）講嘢，甚至觀察啲大人傾偈；互動到咁上下，個細路就會慢慢牙牙學語學識講嘢；佢响呢個時候學識講嗰隻語言，就係佢嘅 L1 。
> 
> 

要留意嘅係，寫嘢同講嘢係兩種好唔同嘅過程。一個人可以講嘢完全冇問題，但唔識讀寫（文盲）或者讀寫有困難（讀寫障礙）；而唔識講嘢嘅聾啞人士可以寫嘢寫得好流暢。上述呢個對母語嘅定義，著重嘅係**講嘢**。

响依個定義之下，就算一個細路好早就學某隻語言，都唔表示隻語言係佢嘅 L1：想像依家有一個粵藉華人細路，佢喺加拿大卑詩省長大，佢屋企係講粵語嘅，佢同父母以及第啲長輩講嘢一路都係以粵語為主嘅；同時個細路好細個就接觸英文，兩三歲返幼稚園嗰陣已經有上英文堂，最後佢大個咗能夠純熟噉講同寫英文。响呢個情況下，英文雖然佢好早就學，但係佢學英文嘅途徑唔係「喺生命早期，透過聽屋企人講嘢以及同屋企人互動」噉嚟學，所以英文依然唔算係佢嘅母語。

### 祖先語言

睇埋：遺產語言
而**祖先語言**就係一個同母語好相似嘅概念。一個人嘅祖先語言大致係指「佢祖先嘅母語」，通常但唔一定會係佢嘅母語。舉個具體例子說明，想像有個 BB 仔，暫且叫佢做「明仔」，明仔對上五代祖先都係以粵語做母語嘅粵藉華人；明仔屋企喺阿爺阿嫲嗰代就移咗民過加拿大卑詩省；明仔嘅家人唔重視粵語，覺得粵語學嚟嘥時間，其後明仔嘅父母為咗「想佢學英文學得好啲」，就選擇咗淨係用英文同明仔交流，又唔肯喺明仔面前講粵語；明仔自細好少可接觸粵語，等到佢大個咗，佢就淨係識英文，完全唔識粵語。對於明仔嚟講，英文可以算係佢嘅 L1 —佢「喺生命早期由屋企人嗰度學」嘅語言的而且確係英文，不過佢嘅祖先語言依然係粵語。

值得一提嘅係，事實上有唔少父母都嫌自己嘅母語「學嚟都冇用」，唔肯用母語同仔女講嘢，搞到啲仔女大個咗就唔識得同阿爺阿嫲傾偈。呢種現象喺廿一世紀初廣受關注。詳情可以睇睇語言威望、雙層語言、語言重振同語言滅亡等嘅概念。

學習過程
----

睇埋：第二語言習得同埋內隱知識
有唔少語言學專家都著力研究學第二語言（SLA）同學母語（FLA）之間有乜嘢分別。

首先，FLA 通常主要係由屋企人（或者照顧者）做嘅—細路學 L1，通常唔使人特登教，照顧佢嘅人成日喺佢身邊用 L1 講嘢，個細路聽聽吓就會學識用 L1 講嘢；相比之下，學第二語言就傾向會係形式化噉做嘅，會由老師等嘅人員教細路用呢啲語言。因為噉，一個人學 L1 嘅過程好大程度上係由內隱知識主導嘅。

SLA 同 FLA 會有以下呢啲分別：

* 學 L1 正常嚟講唔會跟咩教學大綱；
* 有人用廿一世紀初嘅英文做 FLA 研究，觀察家長點樣同學緊講嘢嘅細路講嘢，發現家長成日都唔改正細路嘅文法，淨係改正啲唔真確嘅內容－即係話家長同細路講嘢嗰時，重視嘅係**信息**唔係**形式**。用粵語諗嘅話，想像有個阿嫲同個學緊講嘢嘅孫仔講嘢－
**孫仔**：嗰嚿係士多啤梨。（一句完全文法正確嘅句子）
**阿嫲**：唔係呀，嗰嚿係蘋果。（改正唔真確嘅內容）
**孫仔**：嗰係蘋果。（一句錯文法嘅句子）
**阿嫲**：啱喇，嗰嚿係蘋果。（唔改正個細路嘅文法）

呀噉。

相關嘅文
----

* 國際母語日
* 母語教學
* 語言威望
* 雙層語言
* 第三文化兒童
* 以人口排列嘅語言一覽

註釋
--

1. ↑  或者精確啲講，係講英格蘭話同寫英文。
2. ↑  英文原文嗰句嘢係："They are message-focused, not form-focused."

來源
--

1. ↑  Gass, Susan; Selinker, Larry (2008). *Second Language Acquisition: An Introductory Course*. New York, NY: Routledge.
2. ↑  The Decline Of 'Mother Tongue' In Our Generation. *Medium*.
3. ↑  Passing on the ancestral language (PDF)
4. ↑  The ancestral language of half the world reveals our shared culture. *New Scientist*.
5. 1 2 3  Johnson, K. (2008). *An introduction to foreign language learning and teaching*. Pearson Education.
**表意文字描述字元**（英文：Ideographic Description Character，IDC）係萬國碼區段，收錄用來描述中日韓字元集嘅形意符號，屬萬國碼自第三點〇版對漢字嘅支援。

目前大部份編碼包含萬國碼，處理漢字編碼時大致先搜集漢字，幫每隻字編碼。但漢字數量龐大，字集往往唔完整；再加上漢字本身係開放組合，漢字用者好可能自造新字，無可能有字集可搜集晒全部漢字，所以用呢啲字元描述某「字」點用簡單啲嘅部件組合出來。

表
-

|  |
| --- |
| **表意文字描述字元Ideographic Description Characters**官方碼表（PDF） |
|  | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U＋2FF乜 | ⿰ | ⿱ | ⿲ | ⿳ | ⿴ | ⿵ | ⿶ | ⿷ | ⿸ | ⿹ | ⿺ | ⿻ |  |  |  |  |
| **註釋**
1.**^** 依據萬國碼十三點〇
2.**^** 灰唨嘅碼位未分配 |

另有收錄U+303E 〾 ideographic variation indicator表意文字指示符，以表示形似但唔一樣嘅字。

表意文字描述序列
--------

**表意文字描述序列**（英文：Ideographic Description Sequence，IDS）係萬國碼標準定義嘅漢字結構描述語法，描述序列由描述字元同兩粒或以上特定字元（主要係漢字）組合而成，表示漢字嘅抽象結構。

萬國碼定義唨12種組合字元：

| 編碼 | 字元 | 意義 | 例字 | 序列 | 例字 | 序列 |
| --- | --- | --- | --- | --- | --- | --- |
| U+2FF0 | ⿰ | 兩部件由左至右組成 | 相 | ⿰木目 | 𠁢 | ⿰丨㇍ |
| U+2FF1 | ⿱ | 兩部件由上至下組成 | 杏 | ⿱木口 | 𠚤 | ⿱𠂊丶 |
| U+2FF2 | ⿲ | 三部件由左至右組成 | 衍 | ⿲彳氵亍 | 𠂗 | ⿲丿夕乚 |
| U+2FF3 | ⿳ | 三部件由上至下組成 | 京 | ⿳亠口小 | 𠋑 | ⿳亼目口 |
| U+2FF4 | ⿴ | 兩部件由外而內組成 | 回 | ⿴囗口 | 𠀬 | ⿴㐁人 |
| U+2FF5 | ⿵ | 三面包圍，下面開口 | 凰 | ⿵几皇 | 𧓉 | ⿵齊虫 |
| U+2FF6 | ⿶ | 三面包圍，上面開口 | 凶 | ⿶凵㐅 | 义 | ⿶乂丶 |
| U+2FF7 | ⿷ | 三面包圍，右面開口 | 匠 | ⿷匚斤 | 𧆬 | ⿷虎九 |
| U+2FF8 | ⿸ | 兩面包圍，兩部件由左上至右下組成 | 病 | ⿸疒丙 | 𤆯 | ⿸耂火 |
| U+2FF9 | ⿹ | 兩面包圍，兩部件由右上至左下組成 | 戒 | ⿹戈廾 | 𢧌 | ⿹或壬 |
| U+2FFA | ⿺ | 兩面包圍，兩部件由左下至右上組成 | 超 | ⿺走召 | 𥘶 | ⿺礼分 |
| U+2FFB | ⿻ | 兩部件重疊 | 巫 | ⿻工从 | 𣏃 | ⿻木⿻コ一 |
| U+2FFC | ⿼ | 三面包圍，左面開口 |  |  |  |  |
| U+2FFD | ⿽ | 兩面包圍，兩部件由右下至左上組成 |  |  |  |  |
| U+2FFE | ⿿ | 水平翻轉 |  |  |  |  |
| U+2FFE | ⿿ | 旋轉 |  |  |  |  |

IDS嘅運算方式係前綴表示法，運算子寫先，對應數量嘅運算元寫後。呢種方式唔使用括號等字元輔助就可無歧義表示運算順序。

萬國碼標準噉定義表意文字描述序列：

```
IDS := 漢字 | 部首 | 中日韓筆畫 | 私人造字區 | U+FF1F | IDS二元運算子 IDS IDS | IDS三元運算子 IDS IDS IDS
IDS二元運算子 := U+2FF0 | U+2FF1 | U+2FF4 | U+2FF5 | U+2FF6 | U+2FF7 | U+2FF8 | U+2FF9 | U+2FFA | U+2FFB
IDS三元運算子 := U+2FF2 | U+2FF3
```

合規範IDS必須由漢字、中日韓部首字元、中日韓筆畫字元（U+31C0至U+31EF）、私人造字、全形問號字元（U+FF1F），以IDC連接而成。

睇埋
--

* 動態組字
* 組合字元

參考文獻
----

出面連結
----

* 萬國碼嘅表意文字組合字元 Wayback Machine嘅版面存檔備份碼位一覽
* 萬國碼嘅處理東亞文字 Wayback Machine嘅版面存檔備份
* Wayback Machine嘅版面存檔備份
收集貼紙
生菓貼紙
價錢貼紙
特價貼紙
**貼紙**，標籤一種，紙一種，文具一種，正面印色彩，印圖案，印文字，背面有膠質，可黐住啲嘢。一般貼來做標記，亦可做裝飾。有啲可以唔用膠質，而用靜電，方便甩出來再用。貼紙一九三五年發明。

有啲可收集，貼落簿，例如貼紙簿，一九七〇年足球世界杯開始。現今有啲郵票，改為用貼紙。航空公司同酒店貼紙，有啲人用來裝飾行李，以示去過地方。有啲貼實當做封條，一拆必爛。有啲貼來以示做過，或者用來識別人。商舖用來貼價錢，特價再貼一張。

以往要工廠製，家陣有貼紙機，屋企都可整。遊樂用有影貼紙相。

材質有用紙，後尾有啲用塑膠。

攷
-

1. ↑  "Who Invented Stickers?". *Wonderopolis*. 喺25 July 2019搵到.
2. ↑  "Brand collaborations". FIFA.com. 原著喺May 8, 2015歸檔. 喺8 September 2018搵到.
3. ↑  "Panini World Cup 2018 stickers: When is the iconic sticker album release date? And how much will it cost?". *London Evening Standard*. 喺8 September 2018搵到.
4. ↑  Ettinger, Jill (2023-07-14). "Irate shopper calls out Nordstrom Rack for deceptive price tag: 'Ignore the before prices and percentages'". *The Cool Down* (美國英文). 喺2023-08-07搵到.
「秦始皇」跳轉嚟呢度。要睇亞洲電視劇集，請去「**秦始皇 (亞視劇集)**」。

秦始皇肖像
**秦始皇**（**嬴政**）（粵拼：jing4 zing3；前259年—前210年），**嬴**姓，**趙**氏，名**政**，有時稱為**趙政**（或稱為**趙正**），歷史書多寫作**秦王政**或**始皇帝**。佢係中國秦朝首個皇帝，生於趙國首都邯鄲，阿爸係嬴子楚、阿媽係趙姬，又係中國史上第一個皇帝。

公元前247年（戰國時代），佢承繼秦莊襄王嬴子楚做秦王。佢統治之下開始滅其他六國嘅大計。最後公元前221年完成呢個計劃，同臣下相討新尊號時，決定**始皇帝**。坊間謂「功蓋三皇，德超五帝」而合稱皇帝，實情同史記始皇帝本紀唔同。皇字取自泰皇之皇，帝係古時帝號。

之後佢繼續南征百越，北征匈奴。公元前210年，佢因為喺出巡期間病死沙丘，個仔胡亥繼位，史稱「秦二世」。有啲後世人叫佢**秦始皇**，或者**秦始皇帝**。

喺中國歷史上，秦始皇第一個採用君主專制制度同埋推行中央集權，亦係第一個用「皇帝」稱號（唔計追尊皇帝）。統一天下之後推行多項政策。書同文，車同軌，統一度量衡等政策對後世影響深遠。而佢建立嘅法制就奠定咗中國兩千幾年政治制度嘅基本格局。亦因為咁，大明思想家李贄就喺《藏書·世紀列傳總目》裏面，稱讚佢係「千古一帝」。

不過，秦始皇在位期間搞咗多項大型工程，比如修築萬里長城、阿房宮、驪山陵等，兼夾搞暴政（包括焚書坑儒），令百姓苦不堪言，令到秦朝喺佢死後三年就滅亡。

睇埋
--

* 呂不韋
* 李斯
* 趙高
**穆爾塔扎·艾哈邁迪**（粵拼：muk6 ji5 taap3 zaak3 ngaai6 haa1 maai6 dik6）
（普什圖文：**مرتضى احمدی**‎；2011年—）係阿富汗男仔兼美斯波迷。2016年頭因為著咗件由膠袋整嘅美斯波衫而一炮而紅。2016年12月，聯合國難民署為佢安排見美斯，但係就因為噉而俾人恐嚇，要搬屋逃亡。

事蹟
--

### 一炮而紅

艾哈邁迪係阿富汗窮人，自細就好鍾意美斯，佢曾經話過：「我好鍾意美斯，佢踢波踢得好好。」

艾哈邁迪因為屋企窮得滯，冇錢買美斯嘅波衫，所以響2016年頭，艾哈邁迪嘅阿哥就用鄰居用完唔要嘅藍白間線膠袋，幫佢響上高寫咗「Messi 10」，整咗件「美斯波衫」。佢著住呢件「波衫」嘅相噏撈咗上網之後即刻爆紅，引起全城關注，甚至有波迷發起聯署，幫艾哈邁迪圓見美斯嘅心願。

### 見美斯

2016年12月，美斯所屬嘅巴塞隆拿去卡塔爾多哈踢友誼賽，聯合國難民署搭飛機安排艾哈邁迪去見偶像。艾哈邁迪負責擺個波響中圈，重同美斯拖手。最後因為太開心而唔想走，要由球證抱走。美斯之後亦都有送一件真嘅「美斯波衫」同一個波畀艾哈邁迪。艾哈邁迪話：「我好開心見到我個英雄！」

### 俾人恐嚇

艾哈邁迪見完美斯返阿富汗後，屋企人成日收到恐嚇電話。艾哈邁迪個老豆擔心艾哈邁迪會俾人綁架，所以帶埋全家一齊搬去巴基斯坦奎達市住落先。

攷
-

1. 1 2  〈文匯報：美斯抱起「膠袋小美斯」 阿富汗男孩終圓夢〉. 原著喺2020年3月28號歸檔. 喺2016年12月15號搵到.
2. ↑  明報：【有片】阿富汗貧童膠袋製球衣爆紅 終與偶像見面 美斯牽手步入球場
3. ↑  NOW新聞：獲美斯贈球衣阿富汗男童被迫遷居
4. ↑  明報加西網：獲美斯贈球衣阿富汗童 遭恐嚇舉家逃亡
**華南電影工作者聯合會**（**South China Film Industry Workers Union**，簡稱"華南影聯"）係一個親中派電影專業人員團體，前身係「華南電影工作者聯誼會」，1949年7月10號成立，同年更改成依家嘅名，亦係香港首個電影專業人員團體。創會初期只限於粵語片從業員，之後容納國語片範疇，最終擴大去到電視、電台、話劇同藝術攝影界。聯合會永久會址位於九龍城獅子石道。而家嘅會長係周驄。

政治參與
----

華南電影工作者聯合會屬於香港親中派嘅一份子，喺香港立法會體育、演藝、文化及出版界功能界別入面，華南影聯係界別入面「演藝界行業協會及本地持牌廣播機構」之一。喺2003年，華南影聯亦同工聯會合作，策劃同製作大型舞台劇《歲月的風采》，並得到當時唔同香港政府司局長、中國負責駐港事務同廣東省嘅官員支持。工聯會就呢次舞台劇發表嘅新聞稿，亦用上「老朋友」三個字形容華南影聯。

參考
--

1. ↑  〈華南電影工作者聯合會補選第四十屆會長 - 香港文匯報〉. *paper.wenweipo.com*. 原著喺2023-01-20歸檔. 喺2023-02-06搵到.
2. ↑  〈第542章 《立法會條例》 附表1B 體育、演藝、文化及出版界功能界別的組成〉. *www.hklii.hk*. 喺2023-02-06搵到.
3. ↑  〈工聯會舉辦《歲月的風采》首演禮. *www.ftu.org.hk*. 喺2023-02-06搵到.
**葉姵延**（英文：**YIP Pui Yin**，1987年8月6號—）係香港女子羽毛球員。因為細個嗰陣成日參加戶外活動，曬到皮膚黑麻麻，教練就幫佢改咗「**黑妹**」呢個花名。

羽毛球生涯
-----

### 早期

葉姵延6歲開始打羽毛球。小學喺沙田循道衛理小學上午校（即係而家嘅馬鞍山循道衛理小學）讀書，已經開始代表學校比賽。之後佢升讀賽馬會體藝中學，重同時喺香港體育學院接受專業嘅羽毛球訓練。

2003年，葉姵延決定喺中四之後暫停學業，做全職嘅運動員，之後重入埋香港代表隊。

2005年2月，葉姵延代表香港參加第18屆荷蘭青少年羽毛球錦標賽，贏咗女子單打同混合雙打銅牌；之後又喺亞洲青年羽毛球錦標賽，幫香港贏咗第一面女單同女雙銅牌。

呢年8月，佢響全港羽毛球錦標賽入咗女單決賽，僅僅輸咗畀「六連霸」嘅王晨，攞到亞軍，即刻被封為「王晨接班人」。同一個月，佢第一次出戰大人組別嘅世界羽毛球錦標賽，即刻攞到好成績，第一輪就輕鬆淘汰西班牙選手，跟住第二輪重爆冷以2比1（8-11、13-12、11-9）反勝日本名將米倉加奈子，入咗16強；最後僅僅輸咗畀奧運冠軍中國嘅張寧，唔可以再進一步。

### 多哈亞運攞銀

一年之後，葉姵延又再打入9月舉行嘅世界羽毛球錦標賽16強，最後輸咗畀法國名將皮紅艷出局。

喺其後嘅多哈亞運會，葉姵延代表中國香港出戰羽毛球比賽嘅女單同女團項目。喺女單比賽入面，佢喺八強再次對住世界排名第一嘅張寧，直落兩局（21-19、21-19）爆冷淘汰對手；之後，她又喺準決賽打低咗南韓選手黃慧淵，最後殺入決賽，輸咗畀港隊師姐王晨，攞到銀牌，創咗自己運動生涯嘅最好成績。

2007年8月，葉姵延第三次出戰世界羽毛球錦標賽，又再打入16強；最後喺力戰之下以1比2（9-21、21-16、14-21）輸咗畀嗰屆冠軍朱琳出局。

### 京奧失準

2008年，葉姵延喺年初舉行嘅全英羽毛球公開賽，第一輪就以2比0（22-20、21-19）打低衛冕嘅謝杏芳，大陸傳媒重話佢係國家隊喺京奧嘅大威脅。

呢年8月，葉姵延代表中國香港出戰北京舉行嘅2008年夏季奧林匹克運動會羽毛球比賽，第一輪比賽就以0比2（15-21、17-21）輸咗畀33歲嘅英國老將特蕾西·哈勒姆出局。賽後，港隊教練陳智才話，失準係因為呢段時間佢嘅腸胃一直唔係咁妥，日日肚屙搞到身體虛弱，影響咗佢力量型嘅打法。

### 東亞運奪金

北京奧運會後，葉姵延用咗成年時間調理身子，狀態先至慢慢回復。

2009年12月，佢代表中國香港主場出戰東亞運動會。佢喺女單決賽以2比1（15-21、21-13、17-10）領先隊友周蜜，之後周蜜因為腰傷棄權，葉姵延提早攞到金牌，第一次企喺大型賽事頒獎台嘅頂級。

### 廣州亞運領軍

隨住王晨退役轉做女隊教練、周蜜又因為「禁藥風波」畀世界羽聯罰停賽，葉姵延做咗港隊嘅新一代領軍人物。

2010年12月，佢再次代表中國香港參加廣州舉行嘅亞運會。佢喺女單一路殺入準決賽，但唔夠最終嘅金牌得主、中國代表王適嫻打，只係攞到一面銅牌，但已完成賽前教練定落嘅三甲目標。

廣州亞運後，葉姵延一直受傷患困擾影響表現；喺2011年世界羽毛球錦標賽嗰陣，重響16強比賽時整傷右腳舊患宣佈退出。到11月頭，佢傷好復操，但係又因為太心急增加訓練量，喺訓練時拉傷咗大腿。

參考
--

1. ↑  〈運動員資料 Particulars of Athlete - 葉姵延〉. 中國香港體育協會暨奧林匹克委員會. 原著喺2012-05-11歸檔. 喺2011-11-17搵到.
2. 1 2  〈小將葉姵延為理想努力〉. 《《體育在線》》. 2005-08-19. 原著喺2009-04-04歸檔. 喺2011-11-18搵到.
3. ↑  〈葉姵延返回小學母校分享感受〉. 《《頭條日報》》. 2009-12-16.
4. ↑  〈王晨與接班人葉姵延情同姊妹〉. 《《太陽報》》. 2005-08-09.
5. ↑  〈王晨挫接班人葉姵延六連霸〉. 《《太陽報》》. 2005-08-01.
6. ↑  〈爆冷淘汰米倉加奈子 世羽球賽葉姵延今撼張寧爭 8強〉. 《《蘋果日報》》. 2005-08-19. 原著喺2020-03-28歸檔. 喺2011-11-18搵到.
7. ↑  〈葉姵延被封王晨接班人〉. 《《文匯報》》. 2005-11-04. 原著喺2020-12-08歸檔. 喺2011-11-18搵到.
8. ↑  〈世界羽毛球錦標賽 葉姵延兵不血刃晉級〉. 《《蘋果日報》》. 2006-09-20.`{{cite news}}`: CS1 maint: url-status (link)
9. ↑  〈叶姵延：移动速度我占优势 张宁体力受到影响〉. 《《华奥星空》》. 2006-12-08. 原著喺2020-12-08歸檔. 喺2011-11-18搵到.
10. ↑  〈黑妹拚勁創歷史 殺退一姐 與王晨入4強〉. 《《明報》》. 2006-12-08. 原著喺2007-03-12歸檔. 喺2011-11-18搵到.
11. ↑  〈香港"小"黑马直呼进决赛像发梦:淘汰张宁也宛若梦境〉. 《《新浪体育》》. 2006-12-09.
12. ↑  〈李永波上阵指导 朱琳拿下叶姵延约战谢杏芳〉. 《《腾讯体育》》. 2007-08-16.
13. ↑  〈谢杏芳惨遭叶姵延横扫 全英赛卫冕冠军首轮出局〉. 《《海口晚报》》. 2008-03-06.
14. ↑  〈全英赛谢杏芳福地遭爆冷 香港叶姵延成国羽隐患〉. 《《体育频道》》. 2008-03-06. 原著喺2013-07-09歸檔. 喺2011-11-18搵到.
15. ↑  〈羽毛球女单首日比赛结束 英哈勒姆爆冷淘汰叶姵延〉. 《《北京奥运官网》》. 2008-08-09.
16. ↑  〈羽毛球：拉肚子拖累叶姵延 女单比赛首轮出局〉. 《《新华网》》. 2008-08-09.
17. ↑  〈黑妹搏出最後一金 周蜜因傷棄權 「師妹摘金更高興」〉. 《《明報》》. 2009-12-14.`{{cite news}}`: CS1 maint: url-status (link)
18. ↑  〈周蜜因傷退賽 葉姵延摘得東亞運女單金牌〉. 《《新華網》》. 2009-12-13. 原著喺2016-03-04歸檔. 喺2011-11-18搵到.
19. ↑  〈葉姵延變大師姐領軍〉. 《《文匯報》》. 2010-10-14. 原著喺2010-10-18歸檔. 喺2011-11-18搵到.
20. ↑  〈香港小將拼得一枚羽毛球銅牌 葉姵延不負王晨厚望〉. 《《新浪網》》. 2010-11-19.`{{cite news}}`: CS1 maint: url-status (link)
21. ↑  〈葉姵延觸傷舊患退出〉. 《《蘋果日報》》. 2011-08-13. 原著喺2020-03-28歸檔. 喺2011-11-18搵到.
22. ↑  〈黑妹中西合璧治腳傷〉. 《《文匯報》》. 2011-08-31.
23. ↑  〈葉姵延心急累事〉. 《《大公報》》. 2011-11-14.`{{cite news}}`: CS1 maint: url-status (link)

出面網頁
----

* Pui Yin Yip - Badminton - Olympic Athlete | London 2012（英文）
支持兩國方案嘅一份海報，上面用希伯嚟文同阿拉伯文寫住"和平"
**兩國方案**係解決以巴衝突嘅方案之一，主張喺巴勒斯坦地區設立兩個國家：以色列同巴勒斯坦國。

歷史
--

喺1947年，聯合國通過咗181號決議，為巴勒斯坦地區分割兩個國家，但係由於第一次中東戰爭爆發嘅關係，最終冇實施到。兩國方案係大部分談判提議嘅基礎，包括克林頓框架（英文：Clinton Parameters）、阿拉伯和平倡議（英文：Arab Peace Initiative）、同日内瓦議案（英文：Geneva Initiative）等等。

爭議點
---

兩國方案嘅主要爭議包括：邊界位置、耶路撒冷地位、以色列喺西岸地區嘅聚居地、同埋巴勒斯坦人嘅回歸權。

### 巴勒斯坦睇法

巴勒斯坦方面自從一次喺1982年喺非斯舉行嘅會議以嚟，一直都支持兩國方案。但係同時，自從1937年嘅皮爾委員會（英文：Peel Commission）以嚟，佢哋經常拒絕唔同嘅和解方案。

喺哈馬斯喺2017年修訂嘅憲章入面，佢哋聲稱接受兩國方案，不過仍然唔會正式喺外交上承認以色列。

### 以色列睇法

根據以色列方面嘅觀點，巴勒斯坦國嘗試擴大外交承認係屬於單方面行動，所以對談判兩國方案冇好處。

反應
--

雖然以巴到依家都未有一個正式嘅和約，但係國際社會普遍都支持以兩國方案嚟調解衝突。

一份喺2009年嘅調查發現，以色列人同巴勒斯坦人有大多數都支持兩國方案，但係由於近年談判都停滯不前，所以兩邊嘅支持度都跌咗啲。

一份喺2021年嘅調查發現，以巴民眾對兩國方案嘅信心出現進一步嘅打擊。喺調查之中，有 52% 嘅受訪者都相信兩國方案已經唔再可行，更加有 77% 相信以巴嘅現況將會成爲長久事實上嘅方案。

睇埋
--

* 聯合國大會181號決議
* 奧斯陸協議

攷
-

1. ↑  Morris, Benny (2008). *1948: a history of the first Arab-Israeli war*. 耶魯大學出版社. p. 66. ISBN 978-0-300-12696-9. 喺24 July 2013搵到.
2. ↑  Tessler, Mark A. (1994). *A History of the Israeli–Palestinian Conflict*. Indiana State University. p. 718. ISBN 978-0253208736.
3. ↑  Benn, Aluf (2008-08-12). "PA Rejects Olmert's Offer to Withdraw From 93% of West Bank". *Haaretz* (英文). 喺2024-02-19搵到.
4. ↑  "Despite the war in Gaza, talk of a two-state solution persists". 《經濟學人》. 2023-12-07. ISSN 0013-0613. 喺2024-02-19搵到.
5. ↑  "Hamas accepts Palestinian state with 1967 borders". *Al Jazeera*. 2017-05-02. 喺2023-11-03搵到.
6. ↑  Malley, Robert; Agha, Hussein (2009-01-02). "How Not to Make Peace in the Middle East". *The New York Review of Books*. 喺2009-01-09搵到.
7. ↑  Lynch, Marc; Telhami, Shibley (2021-02-19). "Biden says he will listen to experts. Here is what scholars of the Middle East think". *Brookings Institution*. 喺2022-03-19搵到.
**古露根迪絲夫人蘇珊嫻茜**，CBE（粵拼：sou1 saan1 haan4 sai1，英文：**Susan Hampshire, Lady Kulukundis**，1937年5月12號—）係英格蘭女演員。贏過三次艾美獎。

生平
--

### 早年

蘇珊嫻茜喺倫敦肯星頓出世。阿媽叫 June（原姓 Pavey），係教書先生。阿爸叫 George Kenneth Hampshire，係帝國化工一位董事。兩公婆非正式分咗居，所以阿爸好少喺屋企。蘇珊係愛爾蘭裔，係屋企孻女，有三個家姐同一個大佬。佢細個嗰時發育有啲問題，九歲先識拼自己個名，十二歲之前認字讀書好苴。1944年，佢阿媽喺倫敦毅然辦一間細書館「The Hampshire」（今日嘅 The Hampshire School, Chelsea（英文：The Hampshire School, Chelsea）），佢都喺呢間書館讀書。

嫻茜細個理想係做護士，不過佢冇考做護士必修嘅 O水準拉丁文科，所以佢決定做演員。佢喺三十歲嗰時確診有讀寫障礙。

### 演藝

嫻茜拍嘅第一齣電影係 1947年嘅《乞丐千金（英文：The Woman in the Hall）》。1960年佢拍咗第一齣主演嘅戲《During One Night（英文：During One Night）》。之後佢開始拍電視劇。喺 1970、1971、1973年攞過三次艾美獎。

1995年英女皇壽辰，嫻茜獲頒大英帝國官佐勳章（OBE），表彰佢服務讀寫障礙者。2018年新年，佢再獲頒大英帝國司令勳章（CBE），表彰佢喺戲劇同慈善方面嘅貢獻。

參考
--

1. ↑  Profile of Susan Hampshire; registration required 互聯網檔案館嘅歸檔，歸檔日期2020年5月2號，. *International Who's Who*. 喺2006-09-03搵到.
2. ↑  "Index entry". *FreeBMD*. ONS. 喺18 March 2011搵到.
3. ↑  "Live Chat". *Monarch of the Glen*. BBC Home. 2014-10-29. 喺2015-03-17搵到.
4. ↑  "School website". 原著喺14 7月 2014歸檔. 喺6 7月 2014搵到.
5. ↑  Yvonne Swann (18 September 2009). "Susan Hampshire remembers the school her mum started for her because 'she was slow'". 《每日郵報》. 喺17 January 2011搵到.
6. ↑  Pamela Coleman (29 March 1996). "Spell of success". *TES Magazine*. 原著喺2014年4月8號歸檔. 喺2018年10月15號搵到.

出面網頁
----

* Susan Hampshire喺互聯網電影資料庫嘅資料（英文）
* Susan Hampshire喺豆瓣電影嘅資料（大陸簡體）
* Susan Hampshire recalls her appearance on This Is Your Life
一架城巴機場快線巴士
**城巴機場快線**係城巴喺1998年7月6號香港國際機場開幕後所提供來往市區同埋機場嘅巴士服務。

車隊
--

城巴機場快線初期使用嘅丹尼士三叉戟巴士
城巴機場快線營運初期，用車全部係丹尼士三叉戟三軸巴士，其中51架配都普金屬部分DM5000車身（車隊冧巴2100同埋2112-2161，內部稱為Trident A型），11架配亞歷山大ALX500車身（車隊冧巴2101-2111，內部稱為Trident B型）。由2006年3月起，為配合A10線投入服務，10架猛獅NL262/R單層巴被改裝成城巴機場快線嘅巴士。2011年9月，為配合A29線投入服務，兩架通常行E21A嘅亞歷山大丹尼士Enviro 500被加裝行李架，但保留原本嘅巴士座椅。2012年6月，再多3架同樣規格嘅亞歷山大丹尼士Enviro 500新車加入城巴機場快線。

城巴機場快線車隊嘅車身顏色係紅色加黃色。所有都普金屬部分車身嘅城巴機場快線巴士喺上層車頭擋風玻璃都貼有「City 市中心↔Airport 機場」字樣貼紙。

城巴機場快線嘅巴士設有大型行李架。喺雙層嘅機場巴士嘅行李架上設有閉路電視，連接到去上層嘅電視熒幕。所有機場巴士都設有LED報站機，廣播下一站嘅名、去市中心/機場嘅大約時間、城巴服務資訊以及途經景點介紹等等。另外，車內設有高背飛機座椅，挨凭下低有腳踏。

喺2012年，城巴為城巴機場快線訂咗66架新一代亞歷山大丹尼士Enviro 500，2013至2014年出。至於原有嘅丹尼士三叉戟巴士，喺2015年或之前已經撤出城巴機場快線，除咗有啲因為燒車或者撞車報廢嘅之外，亦有啲轉咗去行第二啲線，有啲改做訓練巴士，其餘嘅都係直接退役，另有8架賣咗去冠忠巴士，兩架賣咗去新大嶼山巴士。兩架被加裝行李架嘅舊版亞歷山大丹尼士Enviro 500亦拆咗行李架，行返E21A。

全部10架猛獅NL262/R機場巴士都已經喺2016年或之前退役。2016至2018年城巴為城巴機場快線引入咗44架長12.8米嘅新一代亞歷山大丹尼士Enviro 500。

而家城巴機場快線嘅巴士有110幾架。

路線
--

城巴機場快線包含A10、A11、A12、A17、A20、A21、A22、A23、A25、A26、A28、A29、NA10、NA11、NA12、NA20、NA21同埋NA29共十八條機場路線。城巴經營嘅赤鱲角同埋東涌對外線E11、E11A、E11B、E11S、E21、E21A、E21B、E21C、E21D、E21X、E22、E22A、E22C、E22P、E22S、E22X、E23、E23A有時會用到城巴機場快線嘅車。

2005年11月28號，香港特區政府運輸署公開招標營辦商經營全新來往南區（經堅尼地城同埋摩星嶺道）嘅機場巴士線。由於摩星嶺道路窄多彎，運輸署要求營辦商派出短過11米嘅巴士行嗰條線。喺2006年1月23號，運輸署宣布由城巴投得嗰條線嘅專營權，冧巴係A10，全程車費定為48蚊港紙，打破香港收最貴車錢嘅巴士線記錄（原本由A12線保持）。A10線喺同年3月26號投入服務。

由於主要競爭對手龍運巴士只服務新界嘅新市鎮，而城巴嘅主要服務範圍係九龍市區，將軍澳同埋港島區，因此開辦嘅路線比龍運巴士多。

### 機場巴士路線

* A10：機場（地面運輸中心） ↔ 鴨脷洲（利樂街）
* A11：機場（地面運輸中心） ↔ 北角碼頭
* A12：機場（地面運輸中心） ↔ 小西灣（藍灣半島）
* A17：機場（地面運輸中心） ↔ 深灣
* A20：機場（地面運輸中心） ↔ 紅磡站
* A21：機場（地面運輸中心） ↔ 紅磡站
* A22：機場（地面運輸中心） ↔ 藍田站
* A23：機場（地面運輸中心） ↔ 慈雲山（北）
* A25：機場（地面運輸中心） ↔ 啟德
* A26：機場（地面運輸中心） ↔ 油塘
* A28：機場（地面運輸中心） ↔ 日出康城
* A29：機場（地面運輸中心） ↔ 將軍澳（寶琳）
* NA10：港珠澳大橋香港口岸 ↔ 鴨脷洲（利樂街）（深宵服務）
* NA11：港珠澳大橋香港口岸 ↔ 北角碼頭（深宵服務）
* NA12：杏花邨 → 港珠澳大橋香港口岸（深宵服務）
* NA20：港珠澳大橋香港口岸 ↔ 黃埔花園（深宵服務）
* NA21：港珠澳大橋香港口岸 → 大角咀（浪澄灣）（深宵服務）
* NA29：港珠澳大橋香港口岸 ↔ 將軍澳（寶琳）（深宵服務）

### 城巴機場路線注意

A20線唔經港珠澳大橋香港口岸；所有NA字頭路線都經香港國際機場

A12線星期一至五朝早0650、0710、0730開去機場嘅班次，同埋下午1730、1750、1810開去小西灣嘅班次會經國泰城同埋民航處總部

A22線朝早0700-0745開去機場嘅班次會經國泰城

A26線朝早0600開去機場嘅班次會經國泰城

A28線朝早0525、0655開去機場嘅班次會經國泰城

### 城巴對外巴士線

呢啲路線主要由城巴經營，但有時會用城巴機場快線嘅車嚟行。

* E11：赤鱲角 / 機場博覽館 ↔ 天后站
* E11A：赤鱲角 / 機場博覽館 ↔ 天后站
* E11B：東涌（滿東邨） ↔ 天后站
* E11S：東涌（滿東邨） → 天后站（淨係喺平日朝早繁忙時間服務）
* E21：赤鱲角 / 機場博覽館 ↔ 大角咀（維港灣）
* E21A：東涌（逸東邨） ↔ 愛民
* E21B：東涌（逸東邨） ↔ 愛民
* E21C：大角咀（維港灣） ↔ 飛機維修區（淨係喺平日繁忙時間服務）
* E21D：赤鱲角 / 機場博覽館 ↔ 大角咀（維港灣）
* E21X：東涌（逸東邨） → 紅磡站（淨係喺平日朝早繁忙時間服務）
* E22：赤鱲角 / 機場博覽館 ↔ 藍田（北）
* E22A：赤鱲角 / 機場博覽館 ↔ 將軍澳（康盛花園）（經將軍澳同官塘，特快）
* E22C：調景嶺站 ↔ 飛機維修區（淨係喺繁忙時間服務）
* E22P：赤鱲角 / 機場博覽館 ↔ 油塘（淨係行平日繁忙時間）
* E22S：東涌（滿東邨） ↔ 將軍澳（寶林）
* E22X：赤鱲角 / 機場博覽館 ↔ 油塘（淨係行平日繁忙時間）
* E23：機場（地面運輸中心） ↔ 慈雲山（南）
* E23A：機場（地面運輸中心） ↔ 慈雲山（南）
* N11：機場（地面運輸中心） ↔ 中環（港澳碼頭）（通宵服務）
* N21：機場（地面運輸中心） ↔ 尖沙咀碼頭（通宵服務）
* N21A：機場（地面運輸中心） ↔ 尖沙咀碼頭（通宵服務）
* N23：東涌站 ↔ 慈雲山（北）（通宵服務）
* N26：東涌站 ↔ 油塘（通宵服務）
* N29：東涌站 ↔ 將軍澳（康盛花園）（通宵服務）

參攷
--

1. 1 2  城巴內部將車隊嘅丹尼士三叉戟巴士分為5類（A-E型），以A型最豪華。
2. ↑  陳自瑜編著，《香港丹尼士巴士全集》，香港北嶺國際有限公司出版

參閱
--

* 香港巴士
* 香港交通

出面網頁
----


維基同享有多媒體嘅嘢：  
**Cityflyer**

* 城巴 - 機場/迪士尼樂園服務
**彼得二世**（基里爾字母：**Петар II**，1923年9月6號—1970年11月3號），全名**彼得二世·卡拉喬傑域**（基里爾字母：**Петар II Карађорђевић**），係南斯拉夫王國最後一位國王，1934年至1945年在位。

簡歷
--

### 早年

細個嘅彼得二世
彼得二世1923年響貝爾格萊德出世，係亞歷山大一世同瑪麗亞共同嘅大仔。佢細細個響王宮接受教育，之後響英格蘭獨立學校Sandroyd School畢業。

1934年，老豆響法國馬賽畀人暗殺，當時只有十一歲嘅佢繼任做南斯拉夫國王。由於佢太細個，唔能夠處理國家大事，所以就由佢嘅堂叔保羅親王攝政。保羅覺得彼得一日未夠十八歲，佢都要維持現狀，所以佢響1939年同首相簽咗協議，將九個省合成克羅地亞自治區，滿足克羅地亞人多年嚟嘅要求。但係呢個協議引起塞爾維亞人不滿，加上克羅地亞人係想借今次機會承機獨立，為日後南斯拉夫嘅瓦解埋下禍根。

### 國王生涯

1939年9月1號，二戰爆發。開頭，南斯拉夫同意大利唔啱、又信唔過蘇聯，所以保羅親王響法國嘅支持下令到南斯拉夫保持中立。但隨住1940年法蘭西第三共和國冇咗，其他國家唔係加入軸心國就係畀德國兼併，南斯拉夫為咗自保，1941年3月25號響保羅親王嘅意思下加入軸心國。但係兩日後，當時只有17歲嘅彼得唔鍾意軸心國，決定發動政變，推翻當時政府，響堂叔保羅親王手上攞返權力，做咗**彼得二世**，成立新政府。

佢嘅政變係深受國內人民歡迎，但同時令到希特拉非常唔開心。希特拉對南斯拉夫嘅轉軚覺得好嬲，話要毀咗南斯拉夫。同年4月6號，德國入侵希臘同埋南斯拉夫。一個禮拜以內，德國、意大利、保加利亞同匈牙利更加一齊打南斯拉夫，最後南斯拉夫軍被迫響4月17號宣佈投降，南斯拉夫王國冇咗，土地畀德國、意大利、保加利亞同匈牙利瓜分，而克羅地亞自治區響德國扶持下獨立成克羅地亞獨立國。

### 流亡政府

1966年嘅彼得
彼得二世並冇打算放棄。佢成立流亡政府，先係去到希臘，之後分別又去到巴勒斯坦託管地嘅耶路撒冷、開羅，最後響6月21號去到英國倫敦。響嗰度，佢入讀劍橋大學。

之後彼得二世亦承認咗捷克斯洛伐克流亡政府，討論成立南斯拉夫ー捷克斯洛伐克流亡政府；又同希臘流亡政府談判。1942年1月15號談判得咗，簽咗*Accord entre le Royaume de Yougoslavie et le Royaume Grèce concernant la constitution de l'Union balkanique*，表明南斯拉夫同希臘響戰後會用同一種貨幣，同一個關稅同盟。

流亡政府一直響歐洲各地同軸心國打游擊戰，雖然對二戰影響唔大，但之後美國同英國就幫佢哋，因為佢哋組織能力更加好。彼得二世仲任命功勞幾高嘅米哈伊洛維奇做流亡政府國防部長。後嚟由鐵托成立嘅人民解放軍同游擊隊因為同支持南斯拉夫王室嘅切特尼克意見唔同，所以就開始各行各路，最後變成死對頭。由於切特尼克個阿頭米哈伊洛維奇想同軸心國合作，所以英國就轉去支持鐵托。但係彼得二世仲響到支持切特尼克，令到佢同鐵托越行越遠。

1945年，由鐵托做阿頭嘅共產黨政府成立南斯拉夫社會主義聯邦共和國，由南斯拉夫反法西斯人民解放委員會係最高機構，兼且響11月29號宣佈廢除君主制，改行共產主義。彼得二世畀人廢咗，結束咗佢接近十一年嘅國王生涯。

### 晚年

之後彼得搬咗去美國生活。但係佢一直都認為自己係國王，一生人都未退位；加上佢有抑鬱症，又成日飲酒，令到佢受到肝硬化嘅困擾。響1970年肝移植手術失敗，響哥羅拉度州丹佛死咗，終年47歲，葬響伊利諾州聖薩瓦修道院教堂，係第一位葬響美國嘅歐洲國王。直至2007年，佢個仔亞歷山大要求畀老豆歸葬貝爾格萊德；最後響2013年得到塞爾維亞政府嘅批淮，1月22號遺體畀人送返去貝爾格萊德，5月26號落葬。

屋企
--

1944年，佢同希臘國王亞歷山大個獨女亞歷山卓公主結婚，有一個仔亞歷山大，1945年響英國Claridge's酒店出世。

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
呢篇文講身份驗證用嘅碼。想搵講秘密用嗰啲密碼嘅話，請睇**密碼學**同埋**編碼**。
 呢篇文講嘅唔係密文或密文碼。
維基百科嘅依個版面，要人入密碼先至有得 log in，log in 咗先至可以做個用戶可以做嘅嘢。
**密碼**mat6 maa5（**password / passcode**），喺珠三角嘅粵語區又有叫**暗號**am3 hou6，喺香港又叫**通行碼**tung1 hang4 maa5，係一種常用嚟驗證人嘅身份嘅技術。一串密碼會係一段符號，預咗淨係有權限嘅人先至會知嘅，每當一個人例如「想入有權限嘅人先入得嘅地方」或者「想睇有權限嘅人先可以睇嘅檔案」嗰陣，就會畀人或者個系統問佢「段密碼係乜？」，個人要答啱，先至有得做佢想做嗰樣嘢。

密碼依一個概念有好耐歷史。譬如古時啲人行軍打仗，會想防範有敵軍混入，所以入親軍營都實要講啱密碼先至會畀入。到咗廿一世紀初資訊科技普及嘅年代，密碼就廣泛噉畀人用嚟做電腦戶口嘅身份驗證，而「密碼要點整先至安全」仲成為咗電腦保安領域上嘅一條重大問題，甚至仲有依方面嘅工作者提倡應該搵第啲方法取代密碼做驗證身份嘅主要手段。

遠古密碼
----

公元前 405 年，雅典同斯巴達之間嘅比羅波耶戰爭就快結束，斯巴達軍隊一直領先緊，準備出最後一擊嚟搞掂雅典。嗰時原來企喺斯巴達嗰邊嘅波斯帝國突然改變態度話唔幫斯巴達，諗住喺雅典同斯巴達打起身嗰陣倒戈。嗰時斯巴達就一定要搞清楚波斯帝國下一步嘅戰略，就喺嗰時捉咗一位從波斯帝國返嚟雅典送信嘅雅典信使。斯巴達啲兵搜咗呢位信使身，點知摷來摷去凈係得條寫住亂序希臘字母嘅腰帶。斯巴達軍隊嘅統帥賴山達覺得條腰帶入面啲字有輘輷ging2 gwang2，後嚟佢研究咗好耐，試過將腰帶入面啲字用各種方法嚟重新排過都破解唔到，就喺賴山達開始失去信心嗰陣，佢無意噉將條腰帶捹到去手頭嘅劍頂嗰度，隨即發現腰帶入面嗰啲立立亂嘅字母即刻變成咗一段有意義嘅文。呢個正係雅典間諜送返嚟嘅一份情報，佢話畀雅典知波斯軍隊準備喺最後一次打斯巴達嗰時突然打返斯巴達軍隊轉頭。而斯巴達軍隊由於破解咗呢份情報，先至改變作戰計劃，好快脆就搞掂咗冇乜防範嘅波斯軍隊。最後斯巴達軍隊返咗嚟雅典先至慶祝佢哋最後贏咗呢場仗。

而雅典間諜送返嚟嘅腰帶情報就係世界上最早嘅密碼。佢用嘅方法就係負責通信嗰兩位必須要知密碼係點讀嘅（其它人都唔知），之後通信—方通過腰帶或羊皮等其它嘢綁喺指定長度同粗幼嘅棍度寫。等收料人收咗之後如估唔將腰帶綁喺一樣長同一樣粗幼嘅棍度，凈係睇到啲立立亂嘅字。後嚟噉嘅密碼通信方式即刻喺希臘普及。有講法話現代嘅密碼電報就係基於呢樣嘢發明。

密碼強度
----

內文：密碼嘅強度
密碼可以係簡單嘅數字或英文整成，例如出世日期、生日、學號、英文名、住址、性別、自己嘅名、電話冧巴等，但係呢啲密碼好容易俾人估中；而太複雜嘅密碼就好難記。一般比較好嘅密碼係識遵守「易記難估」嘅原則。就係除咗有一定嘅複雜度之外，仲要容易記先至得。

一般嚟講，加密碼嘅長度、唔冇用連續嘅字母（例如123456、abcdef等）或睇落去好似比較難破解但係好容易估到嘅密碼（例如qwerty、qazwsx、123qwe等）或比較成日見到嘅詞（例如admin、welcome、iloveyou、password嗰啲）先至可以加到密碼嘅強度。

### 影響因素

睇埋：電腦保安同埋複雜度

通行碼破解
-----

內文：通行碼破解
睇埋：運算複雜度

取代技術
----

有唔少電腦保安工作者都提倡「密碼本質上就靠唔住，要搵第啲方法驗證身份」。

睇埋
--

* 密碼管理員
* 密碼學
* Cipher
* 人機互動
* 量子運算

文獻
--

1. ↑  password - computing. *Encyclopedia Britannica*.

攷
-

* 密碼戰 台灣 Wiki
* Large list of commonly used passwords
* Large collection of statistics about passwords
* Graphical Passwords: A Survey
* Centre for Security, Communications and Network Research, University of Plymouth
* Research Papers on Password-based Cryptography
* Procedural Advice for Organisations and Administrators
* The international passwords conference
秋山真之（1916年）
**秋山真之**（あきやま さねゆき，1868年4月12號—1918年2月4號，慶應4年3月20號-大正7年2月4號），細個叫「淳五郎」（じゅんごろう），係日本海軍軍人，最高軍銜係海軍中將。阿哥係陸軍大將、「日本騎兵之父」秋山好古，老婆係秋山季子（稲生すゑと），一共生咗四個仔兩個女。日本女政治人大石尚子係佢嘅外孫女。

生平
--

### 早期生涯

1868年4月12號（慶應4年3月20號），秋山真之喺伊予松山藩、松山城下嘅中徒町（而家嘅愛媛縣松山市）出世，係佢老竇秋山久敬嘅第五個仔。阿媽秋山貞係松山藩藩士山口家嘅女。

細個嘅秋山喺鄉下嘅私塾讀書，內容有漢學、和歌等等。後尾秋山真之嘅好朋友正岡子規去咗東京，佢受到好大刺激；而呢個時候秋山喺愛媛縣第一中學（而家嘅東松山高中）祗係讀到中五，但佢決定退學，並喺1883年（明治16年）帶住「將來要做到太政大臣呢個位」嘅雄心壯志起程去東京。到埔之後，秋山為咗考入東京大學，先喺私立書院共立學校（而家嘅開成高中）嗰度讀英文，後尾又考入咗東大嘅預科。

因為屋企窮，秋山真之喺東京讀預科嘅學費，係由佢阿哥好古出嘅。秋山本來一心諗住考入東京大學，但後來佢發覺，自己嘅志向同佢朋友正岡子規嘅好唔同；正岡子規打算做文人，志願係考到東京大學文學部。最後喺1886年（明治19年），秋山真之決定去讀海軍兵學校，並且成為第17期學員。

1890年（明治23年），秋山真之以同期第一名嘅成績由海軍兵學校畢業，正式成為一個海軍軍人，並且以少尉候補生嘅身份，分配到海防艦「比叡」號做實地演習。喺秋山實習嘅呢段時間，佢最受人注意嘅一件事，應該係有份參加將觸礁嘅鄂圖曼帝國軍艦「艾圖魯號」（土耳其文：Ertuğrul）嘅生還者送返去嘅行動。

### 盛年

1892年（明治25年），秋山升做海軍少尉。日清戰爭期間，秋山分配咗去偵察艦「筑紫」號，負責收集情報、救助傷兵之類嘅後勤事務。1896年（明治29年）年1月，秋山轉劃喺「横須賀」號嘅名下。喺甲午海戰期間，水雷嘅使用逐漸活躍起身，日本政府亦跟住設置咗海軍水雷術練習所（海軍水雷學校），秋山真之以學生身份喺度學習水雷嘅使用，畢業之後分配去横須賀水雷團第二水雷隊。後尾又升咗做海軍大尉，喺通訊艦「八重山」號服役。同年嘅11月，秋山以軍令部諜報科成員嘅身份去咗中國東北活動。

1898年（明治31年），日本海軍部打算揀一批人出國留學，秋山真之喺官費留學項目嗰度落選，但佢決定自己出錢去。到咗美國之後，秋山跟住著名軍事思想家馬漢學習，並且利用大學圖書館同海軍文庫嘅資料努力鑽研軍事理論。美西戰爭期間，秋山真之作為觀戰武官目睹咗聖地牙哥海戰嘅全過程：為咗封鎖古巴嘅聖地牙哥港，美國海軍採取所謂嘅「閉塞作戰」，之後秋山提交咗相關報告書「古巴·聖地牙哥之役」。

註
-

1. ↑  在米國海軍大尉秋山真之：サンチャゴ・ヂュ・クバ之役，極秘諜報第百十八號。

出面網頁
----


維基同享有多媒體嘅嘢：  
**秋山真之**

* 秋山真之喺以色列國家圖書館嘅資料 改維基數據
* 秋山真之喺分面應用主題詞表識別碼嘅資料 改維基數據
* 秋山真之喺虛擬國際權威檔案識別碼嘅資料 改維基數據
* 秋山真之喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 13843539
* LCCN: n87925685
* ISNI: 0000 0000 3037 6958
* SUDOC: 116435690
* NDL: 00427266
* CiNii: DA07382867

 |
**櫻桃小丸子**（粵拼：jing1 tou4 siu2 jyun4 zi2；**ちびまる子ちゃん**）係套日本嘅漫畫同動畫，原作漫畫由作者櫻桃子（日文：さくらももこ）於1986年8月至到1996年6月喺RIBON雜誌上連載，2002至2016年喺RIBON作不定期連載，總共17本單行本。爾部漫畫嘅故事發生喺1970年代，作者加入咗自己細嗰時嘅經歷入去。動畫版喺1990年開始製作並播出，到咗2006年重改拍成真人版電影。

另外喺2007至2011年，櫻桃小丸子嘅4格漫畫喺多份報紙上刊登。4格漫畫改以現代為舞台。

櫻桃小丸子嘅形象非常深入人心，爾部作品成為咗日本文化嘅一部份，唔單止喺日本等亞洲地區播出，喺德國等歐美國家都有配音版本播映。

櫻桃子喺2018年逝世之後，櫻桃小丸子漫畫改由Sakura Production職員畫，並由2019年10月開始喺RIBON作不定期連載。

播映
--

喺香港，1995年櫻桃小丸子首次喺香港有線電視兒童台播映，小丸子嘅配音員係「張雪儀」，之後1997年到1998年喺無綫電視翡翠台播映，2004年到2007年雙喺無綫兒童台（前身係TVBQ）播映。呢部動畫片除咗日本原版配音，喺香港、台灣同中國大陸三個地區都有唔同嘅配音版本，小丸子嘅配音員日本係Tarako，香港係鄭麗麗，台灣係馮友微同林凱羚，中國大陸係鄧玉婷。

喺德國，2000年8月28號到2000年11月3號先喺Super RTL電視台播映咗就得52集嘅德文配音版。

2008年2月10號，香港翡翠台為配合農曆新年，將真人版用《福星高照小丸子》呢個名播映。
**大耳窿**（粵拼：daai6 ji5 lung1）即係放貴利嘅人嘅俗稱，又叫**放數佬**／**放數婆**。

起源
--

香港開埠初期，華人、西人、印度人大集會，而放貴利嘅多數係「白頭摩羅」。白頭摩羅扮相特別，鍾意戴隻銅銀咁大嘅耳環，隻耳要穿個耳窿，耳珠墜落嚟耳窿睇起嚟好大，就有人將呢種耳窿同貴利嘅無底窿聯想埋一齊[未記出處或冇根據]，而創出「大耳窿」噉嘅叫法。

不過，仲有一個講法話，當時放貴利嘅，都係放細額款項好似三幾毫紙畀勞苦大眾，為咗啲人知道佢哋有錢借，就將一個銀塞喺耳窿度，做記號，畀人認得[未記出處或冇根據]。

另外，粵語的「窿」和英語的「Loan」(借貸」是同音。

睇埋
--

* 貴利
* 利息

註
-

1. ↑  大耳窿的由來如何?他們的錢從何而來? 互聯網檔案館嘅歸檔，歸檔日期2020年3月16號，.，Yahoo 知識+
2. ↑  〈債仔被禁錮搶劫「放數佬」 報警揭貴利案一同被捕 – Today Macao 現代澳門日報〉 (香港中文). 原著喺2021-08-26歸檔. 喺2021-08-26搵到.
3. ↑  「摩羅差」戴白頭巾，所以人人都叫佢地做「白頭摩羅」
4. ↑  何志平. 〈拜火教在香港〉 (PDF). 原著 (PDF)喺2019年6月25號歸檔. 喺2015年6月25號搵到.
5. ↑  鄺穎萱 (2012年3月10號). 〈伊朗阿兹德拜火教搜奇〉. 信報. 原著喺2020年3月16號歸檔. 喺2015年6月25號搵到.
**成語疊字**係有兩個相同字嘅唐字成語。

AABB類
-----

花花綠綠 尋尋覓覓 冷冷清清 悽悽慘慘 蓊蓊鬱鬱 從從容容 風風雨雨 鶯鶯燕燕 卿卿我我 重重疊疊 朝朝暮暮 日日夜夜 離離蔚蔚 堂堂正正 熙熙攘攘 期期艾艾 鬼鬼祟祟 庸庸碌碌 渾渾噩噩 明明白白 清清楚楚 平平安安 大大小小 老老少少 男男女女 乾乾淨淨 整整齊齊 洋洋灑灑 踉踉蹌蹌 跌跌撞撞 瘋瘋癲癲 沸沸揚揚 口口聲聲 吱吱喳喳 吞吞吐吐 結結巴巴 唯唯諾諾 哭哭啼啼 吵吵鬧鬧 嘻嘻哈哈 雙雙對對 婆婆媽媽 高高興興 快快樂樂 歡歡喜喜 開開心心 匆匆忙忙 慌慌張張 急急忙忙 轟轟烈烈 安安穩穩 漂漂亮亮 懶懶散散 扭扭捏捏 指指點點 原原本本 子子孫孫 三三兩兩 穩穩當當 汲汲營營 營營役役 朦朦朧朧 孜孜矻矻 輕輕柔柔 浩浩蕩蕩 千千萬萬 生生息息 安安靜靜 輕輕鬆鬆 辛辛苦苦 妥妥貼貼 舒舒服服 實實在在 老老實實 規規矩矩 徹徹底底 如如實實 生生世世 恩恩愛愛 自自然然 切切實實 花花草草 甜甜蜜蜜 敲敲打打 林林總總 偷偷摸摸 形形色色 星星點點 進進出出 莽莽撞撞 戰戰兢兢 兢兢業業 郁郁青青 點點滴滴 悠悠然然 鬱鬱蔥蔥 清清白白 清清涼涼 清清淡淡 清清靜靜 起起伏伏 家家户户 密密麻麻 哭哭鬧鬧 平平靜靜 齊齊整整 多多少少 高高低低
紛紛擾擾 真真假假 遙遙遠遠 遠遠近近 孤孤單單 迷迷糊糊 情情愛愛。

AABC類
-----

沾沾自喜 泛泛之交 亭亭玉立 心心相印 落落大方 欣欣向榮 蒸蒸日上 惴惴不安
絮絮不休 惶惶不安 井井有條 牙牙學語 飄飄欲仙 鼎鼎大名 滔滔不絕 循循善誘
孜孜不倦 寥寥無幾 歷歷在目 念念不忘 斤斤計較 津津有味 冥冥之中 侃侃而談
依依不捨 步步為營 蠢蠢欲動 面面俱到 喋喋不休 多多益善 岌岌可危 炯炯有神
嘖嘖稱奇 嗷嗷待哺 鬱鬱寡歡 栩栩如生 比比皆是 沒沒無聞 拳拳服膺 楚楚可憐
咄咄逼人 忿忿不平 泛泛之輩 源源不絕 彬彬有禮 虎虎生風 綽綽有餘 息息相關
唸唸有詞 芸芸眾生 濟濟一堂 娓娓動聽 竊竊私語 喁喁細語 節節勝利 諄諄告誡
呱呱墜地 洋洋得意 悶悶不樂 躍躍欲試 孳孳不息 人人自危 斑斑可考 洋洋大觀
汪汪一碧 娓娓道來 呶呶不休 步步高升 姍姍來遲 遙遙相望 奄奄一息 官官相護
節節高昇 遙遙領先 生生不息 喃喃自語 耿耿於懷 煢煢孑立 纖纖玉手 高高在上 哈哈一笑 遙遙無期 了了無幾 風塵僕僕⋯⋯

ABCC類
-----

千里迢迢 前途茫茫 死氣沉沉 氣喘吁吁 氣息奄奄 逃之夭夭 議論紛紛 文質彬彬
來勢洶洶 殺氣騰騰 興致勃勃 含情脈脈 天網恢恢 意氣揚揚 憂心忡忡 暮氣沉沉
氣勢洶洶 言之鑿鑿 其樂融融 熱氣騰騰 風度翩翩 想入非非 小時了了 衣冠楚楚
得意洋洋 威風凜凜 忠心耿耿 腹大便便 小心翼翼 相貌堂堂 眾目睽睽 行色匆匆
無所事事 信誓旦旦 風塵僕僕 神采奕奕 妙手空空 衣冠楚楚 臨別依依 人才濟濟
人心惶惶 喜氣洋洋 飢腸轆轆 虎視眈眈 野心勃勃 傷痕纍纍 自信滿滿 怒氣沖沖 白髮蒼蒼 殺氣騰騰。

ABBC類
-----

自欺欺人 自娛娛人 不了了之 即達達人。

ABCA類
-----

床上安床 防不及防 防不勝防 冠上加冠 國將不國 話里有話 話中有話 見所未見 將門有將 精益求精 微乎其微 神乎其神 天外有天 痛定思痛 數不勝數 舉不勝舉 人外有人 難上加難 為所欲為 道亦有道。
晉惠帝
**晉惠帝司馬衷**（259年—307年1月），字**正度**，係西晉第二個皇帝，晉武帝司馬炎個仔。喺佢統治期間發生咗八王之亂，使到西晉元氣大傷。

司馬衷係喺267年立為太子，290年登基。司馬衷本人無能，喺佢在位期間，發生咗八王之亂，大班皇室成員起兵造反，而司馬衷重好幾次俾班皇叔操控成為傀儡。又喺呢個時候一啲胡族人又一樣開始起兵搞事，係五胡亂華嘅開始。

300年，賈后廢咗太子司馬遹，之後又派人殺咗佢。趙王司馬倫乘機起事，發兵入宮廢咗賈后，之後又賜毒酒殺賈后。

307年1月，司馬衷喺宮入面死咗，有人話喺俾皇叔毒死嘅。之後由皇太弟司馬熾繼位，就係晉懷帝。

評價
--

多數人都話司馬衷係個白痴皇帝，因為《晉書》上面就咁樣記載：「及天下荒亂，百姓餓死，帝曰：『何不食肉糜？』」

但研究一般認為，司馬衷嚴格上並唔係白痴，因為所謂理據喺醫學上都唔成立。只不過，司馬衷個人的確無能力解決政事上嘅困難，造成八王之亂，而司馬衷自己亦成為傀儡。

由於佢嘅懵閉閉、豬咁蠢聞名天下，令到居於上位原本唔帶貶意嘅謚號「惠」响佢用過之後，變做昏君代名詞，所以之後好似大唐、趙宋呢類長期統治中原嘅主流大朝代，都要避免用「惠」字做皇帝謚號。

家庭
--

### 后妃

* 皇后賈南風
* 皇后羊獻容
* 姬妾謝玖

### 仔女

* 愍懷太子司馬遹，謝玖所生。

參考
--

1. ↑  〈「白癡」晉惠帝智力水準究竟點樣/圖\_星島環球網\_文史〉. 原著喺2013年12月11號歸檔. 喺2010年5月5號搵到.



維基文庫有原文：
**晉書·孝惠帝**
粵劇《**紫釵記**》係唐滌生喺1956年將明朝湯顯祖寫嘅雜劇《紫釵記》改編成廣東大戲，全套劇總共有八出。第一次演出係喺1957年8月30號由仙鳳鳴劇團喺銅鑼灣波斯富街99號嘅香港利舞台（喺1995年業主希慎興業將嗰度重建成利舞臺廣場）。

唐滌生沿用湯顯祖版本嘅《紫釵記》嘅大結局，將個古仔由原本《霍小玉傳》嘅悲劇，改成才子佳人嘅有情人終成眷屬嘅喜劇。個古仔嘅主角係唐朝詩人李益（李十郎）同埋淪落貴族女仔霍小玉。

唐滌生對湯顯祖原著《紫釵記》嘅結局，做咗比較大嘅改動，增加咗「論理争夫」嘅個新情節，令套戲更加精彩。葉本（葉本即係葉紹德編撰嘅《唐滌生戲曲欣賞》），將最後一折由《節鎮宣恩》改成《論理争夫》。喺老公無返屋企多年，小玉嘅屋企基本上係入不敷支，有啲版本甚至話佢做咗妓女。小玉以低微嘅身份同盧太尉對壘，想要迫退情敵廬燕貞，實屬唔容易。

首演嘅時候十郎呢個角色係由任劍輝做，而霍小玉呢個角色係由白雪仙做之後飾演過十郎同小玉嘅出名演員有龍劍笙（十郎）、梅雪詩（小玉）等。配角方面首演係由梁醒波做開始嘅時候身份神秘，扭轉咗兩個人嘅命運，實際上係四王爺嘅黃衫客；靚次伯做盧太尉；蘇少棠做十郎嘅好朋友韋夏卿，梁醒波兼演另一個十郎嘅好朋友崔允明。

場目
--

1. 〈墮釵燈影〉
2. 〈花院盟心〉
3. 〈陽關折柳〉
4. 〈典賣珠釵〉
5. 〈吞釵拒婚〉
6. 〈花前遇俠〉
7. 〈劍合釵圓〉
8. 〈論理爭夫〉註1

註1：粵劇劇本初演時沿用湯顯祖《紫釵記》最後一齣嘅回目係〈節鎮宣恩〉。之後仙鳳鳴劇團喺1968年重演呢套劇嘅時候，先至由葉紹德先生提議將回目改成〈論理爭夫〉，呢個改動一直沿用到依家。

《紫釵記》嘅〈劍合釵圓〉嗰場喺香港好受歡迎，大受好評，所以曾經連續三年（1991年至1993年）攞到香港作曲家及作詞家協會「CASH最廣泛演出金帆獎（戲曲）」。

情節
--

唐代隴西士子李益（十郎）去長安考試嘅時候，喺元宵夜嘅長安燈市執到霍小玉跌咗嘅紫玉燕釵，然後發展到以釵定情。十郎嘅好朋友崔允明鼓勵佢，直接拜訪霍家，同佢哋提親迎娶小玉，當晚霍家就答應咗。不過十郎喺同小玉相遇之前，亦都曾經偶遇盧太尉個女燕貞。燕貞傾慕十郎嘅才華，對佢一見傾心，嗰次偶遇種落咗十郎同小玉二人分離嘅禍根。

二人新婚嘅時候，亦係李益高中狀元嘅時候。 盧太尉特意下令新科及第嘅進士一齊上門拜見，希望趁呢次見面，安排個女嘅婚事，偏偏十郎就好去，盧太尉嬲咗佢，將佢派咗去塞外參軍，斷絕咗十郎同小玉嘅音訊。李益一去就三年，小玉生活日漸艱難，仲要接濟十郎潦倒嘅老友崔允明，最後無錢用，叫侍女浣紗將紫玉釵變賣咗。三年之後，十郎被召回長安，盧太尉想再招十郎做女婿，於是用奸計，唔俾十郎返屋企，又暗中買咗小玉賣嘅紫玉釵，同十郎話小玉已經另嫁他人。

盧太尉又逼十郎嘅老友韋夏卿同崔允明做媒人 ，結果崔允明因為唔想對唔住小玉，俾盧太尉亂棍打死咗。十郎見釵在情亡，唔願再娶，想吞釵拒婚。後嚟小玉巧遇黃衫客(即係〈花前遇俠〉呢一出戲)，得到黃衫客嘅幫手，同十郎重逢。兩人知道咗真相，冰釋前嫌，十郎幫小玉將紫釵重新戴上。盧太尉知道之後好嬲，十郎再次俾盧太尉嘅爪牙捉返去，逼佢即日同燕貞成婚。(〈劍合釵圓〉)小玉再次得到黃衫客嘅幫手，闖入盧府據理爭夫。太尉話小玉闖入佢屋企，想定佢罪同埋將佢打死；喺呢個時候，最後黃衫客到咗，表明自己就係四王爺，仲指證盧太尉嘅惡行。下令再點花燭，等十郎同小玉可以聯婚，終於有情人終成眷屬。

衍生作品
----

### 電影版本

《紫釵記》曾兩次被拍攝成粵劇電影。首次被拍成電影是在1959年上映嘅，導演是李鐵。下列是為演員表： 

* 任劍輝（飾）李益
* 白雪仙（飾）霍小玉
* 梁醒波（飾）崔允明、黃衫客
* 靚次伯（飾）盧太尉
* 任冰兒（飾）浣沙
* 蘇少棠
* 陳皮梅

《紫釵記》喺1977年第二次拍成粵劇電影，由金鳳影業公司出品，李鐵執導，唐滌生編劇，雛鳳鳴劇團台柱老倌主演。演員包括：

* 龍劍笙（飾演）李益
* 梅雪詩（飾演）霍小玉
* 靚次伯（飾演）盧太尉
* 梁醒波（飾演）崔允明、黃衫客

### 唱片版本

* 《紫釵記》粵劇全本唱片錄音。喺1966年由任白、梁醒波、靚次伯、任冰兒、蘇少棠、朱少坡同雛鳳九名成員錄製唱片《紫釵記》。

### 舞台劇版本

* 《紫釵記 - 全劇》：喺2015/6年香港演藝學院歌劇院，由飾演李益嘅龍劍笙帶領梨園新一代「六柱」演出，其中兩人輪流扮演霍小玉同浣紗。

### 特別演出版本

* 1968年11月18日：仙鳳鳴粵劇團為油麻地街坊福利會籌款，喺廣東道臨時球場演出演出十九日。
* 1968年12月22日：仙鳳鳴粵劇團為灣仔街坊福利會籌款，喺灣仔修頓球場演出十五日。

### 手語版本

* 《紫釵記》：慈善機構龍耳喺2015年製作，由聾人粵劇團嘅手語主任帶領一群聾人用手語演繹經典粵劇《紫釵記》。

流行文化
----

* 傳說 (歌)，由香港流行音樂組合Raidas主唱，黃耀光作曲，林夕填詞，收錄咗喺佢哋嘅唱片《傳說》嗰度。

參考資料
----

出面網頁
----

* 唐滌生：我為什麼選編帝女花和紫釵記 Wayback Machine嘅版面存檔備份
* 唐滌生《紫釵記》角色人物研究
* 《香港粵劇劇目概說1900-2002》香港中文大學音樂系教授陳守仁著，ISBN 978-9628-104130
| How to read a taxoboxHow to read a taxobox**中國大鯢** |
| --- |
|  |
| 瀕危指標 |
| 極危 (CR) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 兩棲綱 Amphibia |
|
|
|
|
|
| 目 | 有尾目 Caudata |
|
|
|
|
|
|
|
|
| 科 | 隱鰓鯢科 Cryptobranchidae |
|
|
|
|
|
| 屬 | 大鯢屬 Andrias |
|
|
|
|
|
|
|
| 種 | **中國大鯢 *A. davidianus*** |
|

 |
|
| 二元學名 |
| ***Andrias davidianus***(Blanchard, 1871) |
|
|
|
|
|
|
|
|
|
|
|
|
|
|
|

**［娃娃魚］**

  

，正名**中國大鯢**（鯢：音「倪」），學名*Andrias davidianus*係大鯢屬嘅一種，生活喺淡水嘅兩棲動物。目前世上最早嘅化石係喺中國內蒙古出土，距今有成1.65億年。1988年《中華人民共和國野生動物保護法》將娃娃魚列為中國國家二級重點保護野生動物，係中國嘅國寶之一。

描述
--

娃娃魚係現存最大隻嘅兩棲類，一般身長約六至七十公分，重約五至六公斤，大嘅可長到去一米八，重到廿公斤。背脊咖啡色，有黑色斑，個肚嘅顏色比較淡，頭又扁有闊，有一對「疣突」，頭嘅背面有好細嘅鼻窿同埋眼，口大，個身扁而粗，尾短而扁，四肢好短，前肢有四隻指，後肢五趾，趾之間有蹼。

因為佢嘅叫聲好似 BB仔 咁喊，所以先叫「娃娃魚」，但實情佢唔係魚，而係兩棲動物。

生活情況
----

娃娃魚棲息響清澈、低溫嘅溪流，佢哋係食肉動物，主要食魚同甲殼類動物，喺夏天尾生蛋，約兩至四個星期就孵化。

現時中國湖南、山西、陝西、廣東、廣西等地，都有人工馴養嘅娃娃魚；野生嘅就極為稀少，主要喺長江、黃河及珠江流域海拔千五公尺以上支流先搵到。曾經喺台灣有紀錄，但相信係引入野生個體所致。

保育現狀
----

由於娃娃魚生存咗好耐，坊間認為佢啲肉有神奇嘅療效，可以賣到好貴，成日畀人類捉嚟食或者當做寵物，加上生活環境受破壞，面臨滅絕嘅可能。目前喺中國，販賣野生娃娃魚屬違法，但係喺中國四川省同湖北省，啲人好興攞佢哋嚟送禮。喺廿世紀尾，台灣亦試過興起食用娃娃魚嘅熱潮，仲大量由中國大陸走私入貨。作為觀賞、寵物嘅亦不計其數。

喺 IUCN紅色名錄入邊，娃娃魚被定為極危物種，表明呢個野生種群面臨滅絕嘅機會係極高。目前野生種群主要面對嘅挑戰係濫捕，棲息地嘅破壞亦令到佢哋嘅生活空間減少。

人工養殖
----

1978年，陽愛生成功將娃娃魚人工繁殖。時至今日，中國人工繁殖娃娃魚嘅數量有概大十萬條，仲成立湖南省大鯢保護與發展協會。有報導話人工馴養嘅娃娃魚，可以喺兩年後成為普羅大眾嘅食品。

2009年，娃娃魚主要聚居地之一嘅張家界大鯢自然保護區，正提供娃娃魚畀香港海洋公園作科普宣傳同科學研究之用。之前香港有兩條娃娃魚，屬1990年代尾非法偷運入境，漁護署搜到之後交畀嘉道理農場照料，直到 2001年搬去香港海洋公園。2009年4月30號，海洋公園嘅「亞洲動物天地」開幕，娃娃魚亦係主要展品之一。

參考
--

1. ↑  Gang, L. *et el* (2004). *Andrias davidianus*. *2006 IUCN Red List of Threatened Species*. IUCN 2006. Retrieved on 2007年3月13日.
2. ↑  *Andrias davidianus* (TSN 202085). Integrated Taxonomic Information System.
3. ↑  「娃娃魚」兩年後將擺上家庭餐桌 互聯網檔案館嘅歸檔，歸檔日期2009年5月2號，.，載人民網，2008年12月15日
4. ↑  國寶娃娃魚贈海洋公園 互聯網檔案館嘅歸檔，歸檔日期2009年5月3號，.，載明報，2009年1月15日

睇埋
--

* 山椒魚
* 大鯢
* 小鯢
* 日本大鯢
* 隱鰓鯢


|  |  |
| --- | --- |
|  | 呢篇同動物相關係楔位文。歡迎幫維基百科擴寫佢。睇 • 論 • 改 • 歷 |
安達臣道
**安達臣道**（英文：**Anderson Road**，以前叫做晏打臣道）係香港新界同新九龍交界綫上面一條路，響正順利邨對上。喺安達臣道石礦場發展計劃臨開展之前，安達臣道係連接清水灣道同寶琳路，由近清水灣道同新清水灣道交接之處，向東南走，兜兜轉轉去到蕉欄樹。然後就秀茂坪對上向東走。最後響馬游塘連埋寶琳路就行完。

成條路都響山上面。東面個山叫大上托，山頂係石塘來，所以剷到凹晒。

史
-

呢條路響英國租到新界無幾耐就起。個名係香港政府管倉William John Anderson。以前條路唔止行到馬游塘，重會向南行，最後兜落三家村。現時通去將軍澳華人永遠墳場嘅行車路亦曾經係安達臣道一部分。

2014年3月，安達臣道被分成兩段。北段連接清水灣道同埋安達臣道9號，係掘頭路；南段連接安達臣道9號後面同埋寶琳路，北端連接新開嘅安秀道。2016年1月，北段嘅掘頭路封咗。

2018年開始，隨住安達臣道上方嘅安達臣道石礦場發展計劃開展，安達臣道由安泰邨對上至靈實恩光學校一段已經冇咗，而剩低由安達臣道9號起嘅路段將喺安泰總站對上位置新設迴旋處畀人掉頭用。

參考
--

1. ↑  〈安達臣道石礦場發展工程位置圖〉 (PDF). 原著 (PDF)喺2018年10月9號歸檔. 喺2019年4月14號搵到.

* Hong Kong map
**薛永恒**，JP（**Alfred Sit Wing-hang**，1962年—）係香港政府前官員同公務員，做過創新及科技局局長同機電工程署署長。

簡歷
--

薛永恒早年就讀鄧鏡波學校，持有香港理工學院電機系院士同香港中文大學工商管理碩士，亦曾經喺哈佛大學商學院進修。佢係一位電機工程師，擁有30幾年公共行政經驗，而家係香港工程師學會嘅資深會員，並曾經擔任香港設施管理學會會長，同埋香港工程師學會生物醫學分部嘅主席。1984年加入政府，任職助理機電工程師，喺2001年晉升為總機電工程師，喺2007年晉升為政府機電工程師，喺2011年晉升為機電工程署副署長。佢喺2017年10月開始出任機電工程署署長，並兼任機電工程營運基金總經理。

2020年4月22號畀國務院根據行政長官林鄭月娥嘅提名同建議任命為創新及科技局局長，接替被免職嘅原局長楊偉雄。

攷
-

1. ↑  〈2011年第38號號外公告〉 (PDF) (新聞稿) (繁體中文). 香港政府憲報. 2011年7月1號.
2. ↑  〈国务院任免香港特别行政区政府主要官员〉 (簡體中文). 中華人民共和國國務院. 2020年4月22號.
3. ↑  〈政府公布主要官員任免（附圖）〉 (繁體中文). 香港特別行政區政府新聞公報. 2020年4月22號.





|  |  |
| --- | --- |
|  | 呢篇同香港政治人相關係楔位文。歡迎幫維基百科擴寫佢。睇 • 論 • 改 • 歷 |
**溫哥華白浪足球會女子隊**係一支位於加拿大溫哥華嘅足球會，係溫哥華白浪屬下嘅女子足球隊。喺2013年解散之前，溫哥華白浪女子隊打嘅聯賽係北美聯合足球聯賽女子組。

歷史
--

溫哥華白浪女子隊有兩個前身：一個係喺2001年組建，喺北美女子超級足球聯賽作賽嘅「溫哥華天使女子足球會」，另一個係溫哥華86人隊屬下嘅「溫哥華86人女子足球隊」。2002年，貴格利·奇亞富特接替大衛·史達匿成為溫哥華白浪嘅大股東之後，做嘅第一件事就係收購溫哥華天使，並且將溫哥華天使同86人女子隊合併成一支新嘅球隊「溫哥華怒濤」。2002賽季結束之後，溫哥華白浪屬下嘅球隊開始統一用「白浪」做隊名。

2013年1月，溫哥華白浪宣布解散女子隊。喺白浪嘅新聞稿裡邊，白浪嘅首席執行官麗秋·路易斯解釋：解散女子隊嘅原因係因為越來越多女子足球員轉投更高級嘅美國國家女子足球聯賽，而喺恁嘅情況下再繼續留喺乙級嘅聯合足球聯賽女子組都無乜意義。不過新聞稿又話：白浪會繼續保留女子青訓項目。

參考
--

1. ↑  Timko, Brandon (7 June 2010). "Chapter 3: Rebirth of the 'Caps". *Whitecaps FC*. 原著喺2010年12月27號歸檔. 喺13 April 2013搵到.
2. 1 2 3  "Vancouver Whitecaps FC announce W-League team status for 2013 season". Vancouver Whitecaps FC. 原著喺2015年5月3號歸檔. 喺January 4, 2013搵到.
《**大公報**》係中國現存最耐歷史嘅報紙，由報刊出版家英華喺1902年6月17號響天津創刊，喺天津、上海、武漢、廣州、香港發過行。1938年後響香港出版，嗰時開始立場親中國共產黨，有唔少人都話佢哋實際係畀香港中聯辦操控。

爭議
--

六七暴動時，大公報嘅頭版就係報告「抗暴戰士」放炸彈炸傷警察，但係唔報有市民無辜被炸死，仲用佈局「巧妙」誇讚放炸彈嘅恐怖份子
《大公報》嘅立場親中共，引伸對非建制派嘅態度亦唔友善。另外，末代港督彭定康喺回應蘋果日報同壹週刊停刊事件嘅時候，亦提到《文匯報》成日出版大話、誣捏政府。

### 批鬥式手法

多年來，《大公報》不斷攻擊同埋以騷擾式手法採訪香港泛民主派同反共人士，以反對派稱呼泛民主派，當中好多假名署名文章。甚至連學者同部分中間派亦被文批，例如2012年1月，香港大學民意研究計劃發表「香港人」同「中國人」身分認同嘅民意調查，即使負責民調嘅鍾庭耀已經多次解釋自己用意，亦成為抨擊對象；《明報》報稱，兩個月內有多達40篇文章抨擊鍾庭耀都出自《大公報》等嘅親共報紙，此外國媒體《華爾街日報》亦以「文革式語言」（Cultural Revolution rhetoric）形容事件，指「左報」旨在普選前先「閹割」（neuter）非建制人士。事件中，聲援鍾庭耀嘅科技大學副教授成名、中文大學導師蔡子強，都俾《大公報》指責做「抗中亂港之實的真政客、假學者……」。科大教授成名回應話，咁係文革式方法，目的就係要噤聲。

2011年11月，前《香港電台》廣播節目主持吳志森，言論同政治立場引起左派不滿，例如早前「劉曉波獲諾貝爾和平獎」、「毒奶受害者代表趙連海」等，佢都有節目中批評中共，被指立場「反共」。吳志森稱突然遭撤換節目主持，並指出：過去一年，佢受到香港親中共報紙《大公報》、《文匯報》、《商報》批判攻擊達70篇文，當中講得最多係要求香港電台中止佢做節目主持。

### 繁簡轉換問題

2010年12月2日，《大公報》有篇〈一年一度工展會維園舉行　營業額可望倍增〉新聞，內文提及「位元堂響應廠商會的「一元産品大優惠」，在展期首星期推出一元即食翅，每日售一百五十份，希望帶旺攤位墮胎，吸引更多市民購物」使一些網民以為位元堂發明可作墮胎之用嘅即食翅，並喺工展會促銷。有網民解釋指，以上文字原意係「希望帶旺攤位人流」，由於簡體中文嘅「人流」代表「人工流產」（墮胎），報社將簡體字自動轉做繁體字就轉換出錯。

2011年2月6日，《大公報》再犯「墮胎」錯誤，發佈〈商場新春墮胎生意較去年同期錄得增一成〉新聞，文中仲多次出現「墮胎」字眼，唔單止再次成為網民熱話，更喺翌日上報。

### 2013年《北京的哥奇遇》錯誤信息事件

2013年4月18號大公報刊登嘅《北京的哥奇遇：習總書記坐上了我的車》一文，俾中國媒體廣為轉載。之後大公報發聲明話報道係假新聞並向讀者致歉。

### 2016年採訪期間被指襲擊本土派人士

2016年香港立法會選舉期間，《大公報》「特別政治組」記者跟蹤同追拍本土民主前線參選人梁天琦嗰陣發生身體接觸後打鬥至見血。8月14日晚，梁天琦喺港鐵太古站同《大公報》記者發生爭執。其後又連續兩日以頭版報道梁嘅背景，亦到佢中國大陸出生地翻查祖屋同先輩資料。

### 2021年冒認社工老師進入社運人士屋企採訪

2021年1月，《大公報》被報道有記者冒認社工老師，入唨「天水圍社區關注組」成員王繼祖屋企訪問，仲影低咗佢屋企嘅情況。關注組成員形容呢啲行徑可恥，用陰濕招呃屋企人信任入屋。佢哋發表聲明批評，大公報一邊公開人哋嘅私隱，用龐大嘅媒體壓力揭開人哋嘅瘡疤，另一方面又話要保護學生，非常諷刺，又批評《大公報》事後嘅報導係喺度作故仔。

睇埋
--

* 文匯大公傳媒發佈假新聞爭議
* 文匯報
* 香港商報

攷
-

* 大公報舊址廣州越秀網

出面網頁
----

* 《大公報》官方網站

1. ↑  〈【蘋果終章】彭定康﹕《大公》《文匯》出版謊言 港英也沒關閉它們 | 立場報道 | 立場新聞〉. 《立場新聞 Stand News》. 原著喺2021-06-23歸檔. 喺2021-06-24搵到.
2. ↑  華爾街日報：京文革式語言評港事 鍾庭耀成名被批 劉江華：應有新聞自由 互聯網檔案館嘅歸檔，歸檔日期2014年2月22號，.明報 2012年1月12日
3. ↑  「學者」政客怎做學術研究？ 互聯網檔案館嘅歸檔，歸檔日期2012-02-02.大公報 2012年1月28日
4. ↑  左報狠批3學者抗中亂港 互聯網檔案館嘅歸檔，歸檔日期2012年2月1號，.，明報 2012-01-29
5. ↑  吳志森﹕這一天，終於來了 互聯網檔案館嘅歸檔，歸檔日期2011年12月1號，.，吳志森【明報專訊】2011-11-29
6. ↑  〈就刊發《北京「的哥」：習近平總書記坐上了我的車》虛假消息向讀者致歉〉. 原著喺2013年4月20號歸檔. 喺2017年8月14號搵到.
7. ↑  〈梁天琦指遭黑車跟蹤1個月 對方自稱「阿爺嘅」〉. 《蘋果日報（香港）》. 2016-08-08. 原著喺2017-08-15歸檔. 喺2017-08-14搵到.
8. ↑  〈梁天琦太古站涉打架〉. 《東方日報》. 2016-08-15.
9. ↑  〈住酒店公寓Audi代步 「雙失」梁天琦豪出奇〉. 《大公報》. 2016-08-15.
10. ↑  〈﻿梁天琦何來「反共家仇」 出生屋出售套現百萬〉. 《大公報》. 2016-08-16.
11. ↑  〈《大公報》狙擊 11 歲王繼祖 天水圍社關組：記者自稱老師及社工 入成員屋拍攝訪問祖母 | 立場報道 | 立場新聞〉. 《立場新聞 Stand News》 (英文). 原著喺2021-03-03歸檔. 喺2021-03-22搵到.
**孔令輝**（粵拼：hung2 ling6 fai1 ，1975年10月18號—）係中華人民共和國乒乓波運動員，有「乒乓小王子」之稱。佢係黑龍江哈爾濱人，身高1.74米，體重67千克。佢係孔子76代孫。

感情生活
----

佢前女朋友係馬蘇。2002年兩人因為拍廣告結緣，至2013年7月對外正式宣佈分咗手。

運動員生涯
-----

孔令輝6歲開始打乒乓波，1986年入黑龍江省隊，1988年入國青隊，1991年入國家隊，期間兩獲奧運金牌，全盛時期同劉國梁被稱為「夢幻組合」。

2006年10月12號，孔令輝宣布退役，轉做中國女子乒乓波隊助理教練，2013年，佢升呢成為中國女乒主教練。

事件
--

2017年5月，星架坡濱海灣金沙喺香港高等法院起訴孔令輝，話孔令輝喺2015年2月19號向呢座賭場借咗100萬星架坡元。原告指控話，孔令輝淨係還咗54.5萬星架坡元，因此法庭要求孔令輝清還45萬星架坡元。喺世錦賽嘅孔令輝話，呢次事件喺2015年春節發生，佢同親友喺星架坡旅遊期間，佢喺親友喺濱海灣金沙娛樂城賭博。當時佢側邊睇，陣間孔令輝幫佢哋攞籌碼，並留低私人信息。喺獲悉消息之後，中國乒乓球協會詢問孔令輝，話情況屬實。中國乒協負責人話，孔令輝嘅行為，已經違反國家公職人員管理相關規定同埋紀律要求，決定暫停孔令輝中國女乒主教練嘅職務，同時要求佢返國接受進一步調查同處理。

攷
-

1. ↑  《中国乒协暂停孔令辉教练职务 立即回国接受调查》, 中国新闻网, 2017-05-30, 喺2017-05-30搵到
2. ↑  《星賭場入稟港高院 前奧運冠軍孔令輝被追債250萬》, 香港文匯網, 2017-05-29, 喺2017-05-30搵到

出面網頁
----

* 〈中国奥委会官方网站〉 (简体中文).`{{cite web}}`: CS1 maint: unrecognized language (link)
* "Linghui Kong Olympic medals and stats" (English).`{{cite web}}`: CS1 maint: unrecognized language (link)

|  |  |
| --- | --- |
| 權威控制 | 
* VIAF: 6458152139997711100004
* GND: 1154605396

 |



|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係運動員楔位文。歡迎幫維基百科擴寫佢。睇 • 論 • 改 • 歷 |
**出世地** (英文：Place of Birth) 係一個人出世嘅地方，通常都喺法律文件用嚟分辨一個人。喺國内嘅證件，出生地通常係州或者城市名，而國際文件（例如護照）就通常係國家。

一般法律慣例規定，一個人嘅出生地係計依家控制緊個地方嘅國家，無論實際出世係幾時。喺大部分國家，出世地係計真係出世嘅地方（例如醫院），所以通常都係要即時登記。

但係，亦有啲國家唔用呢個系統。例如，瑞典自從1947年用"出世住所"(瑞典文：födelsehemort) 嘅概念，即係一個人喺出世嘅時候，媽媽嘅住址，同實際出世地點冇關。瑞士都有類似嘅概念，但係就可以跟父母是但一個。日本亦都有同樣嘅概念。

對於一個人嘅國籍，呢個就視乎個國家嘅國籍法係用屬人主義定係屬地主義。所以，如果有人喺土地以外嘅地方出世（例如飛機或者船），而父母嘅國籍國家係用屬地主義，就會出現國籍問題。

仲有，喺某啲表格上面，"出世地"或者"出世國家"有可能係講緊一個人嘅出世國籍，而唔係出世嘅地方。

睇埋
--

* 屬人主義
* 生育旅行

攷
-

1. ↑  Corn, Geoffrey S (2020). *National Security Law and the Constitution*. Wolters Kluwer. p. 179. ISBN 9781543810714.
2. ↑  "Newborn children are registered as born in the parish where the mother was registered at the time of delivery." *Tables on the population of Sweden 2006, page 430* ISBN 978-91-618-1383-4
**劉澤基**（英文：**Lau Chak Kei**，1973年—），綽號**光頭警長**、**劉Sir**、**光頭劉Sir**、**劉長官**、**光頭劉長官**、**劉炸雞**、**自封民族英雄**，係香港警察機動部隊警署警長。佢喺2019年7月30號晚喺葵涌警署外面，將支雷明登870霰彈槍指住反修例示威者，擺出隨時開槍嘅「企射」姿勢，因而出名。

雖然示威者質疑劉澤基濫用暴力，但係中國大陸就好欣賞佢嘅行為。跟住佢食住個勢開微博，吸引幾十萬個大陸網民追蹤，官方媒體多次訪問佢，而佢更獲官方邀請出席慶祝中華人民共和國成立70周年大會。佢亦多次自稱自己係劉備嘅後裔。

家庭生活
----

劉澤基曾經喺訪問表示，佢同太太決定將佢哋仔女送去深圳嘅國際學校就學，因為佢覺得香港教育有好大問題，仔女大咗之後會知道自己係中國人，要鍾意自己嘅國家。唔似香港某啲後生仔咁樣，有知識而無正確嘅價值觀，喺佢心目中相當於「廢人」。

爭議
--

### 發布2019年香港區議會選舉廢票過半嘅假新聞

喺2019年香港區議會選舉，民主派大勝，但佢就喺微博上聲稱呢次選舉有超過一半係廢票：「全港所有候選人總得票約1,253,647，但全港總投票人數係2,943,842人，仲有160幾萬票去咗邊？超過57%票系廢票？」。但後來證實咗，佢只係喺選舉事務處網站攞咗數據放落去Excel，由於當選人嘅票數後面會打「\*」號，所以唔會直接加埋。而選舉事務處官方網站會詳細列明各參選人嘅得票，並於當選人嘅所得票數後附加「\*」，以資識別。如果將相關資料存入Excel運算，當選人（即係有「\*」）嘅總得票為1,253,647，無「\*」嘅候選人總得票為1,678,098，夾埋就係2,931,745票，同區議會選舉Facebook專頁提供嘅數字一致。。

去到2019年11月27號，親中派議員田北辰喺立法會大會會議不點名指有公務員公開喺微博造謠，指區議會選舉有一半廢票，挑撥中港人民感情，問公務員事務局局長羅智光知唔知，羅智光就只係話，就現時機制，公務員嘅行為同操守要根據《公務員守則》，有違規嘅話有關部門嘅管理層會跟進，佢唔會就個別事件評論。結果多個親中派議員都批評羅智光「遊花園」。

參考
--

1. ↑  〈光頭Sir疑「炒車」稱區選有57%廢票　關Excel事？〉. *HK01*. 2019-11-26. 喺2019-11-26搵到.
2. ↑  〈【立法會】光頭警長微博批林鄭　田北辰問政府點忍？羅智光咁答…〉. *HK01*. 2019-11-27. 喺2019-11-28搵到.
呢篇文講嘅唔係香港迪士尼樂園鐵路。

|  |  |
| --- | --- |
| 

|  |
| --- |
| **迪士尼綫Disneyland Resort Line** |

 |
| 一列迪士尼綫列車正駛入欣澳站一列迪士尼綫列車正駛入欣澳站
一列迪士尼綫列車正駛入欣澳站 |
|  |
| 

|  |  |
| --- | --- |
| 站數 | 2 |
| 簡稱 | DRL |
| 類別 | 近郊鐵路／無人駕駛 |
| 長度 | 3.5公里 |
| 地區 | 荃灣 |
| 通車日期 | 2005年8月1號 |
| 電化模式 | 1500伏特直流電 |
| 軌距 | 1432毫米 |
| 雙線區間 | 迪欣湖（近迪欣路） |
| 閉塞方式 | 車內訊號閉塞式（LZB同無人駕駛） |
| 營運最高速度 | 每小時80公里 |
| 用車 | 改裝過嘅都城嘉慕電動列車（M-Train） |

 |
| 

 |

**迪士尼綫**（粵拼：dik6 si6 nei4 sin3；英文：**Disneyland Resort Line**）係香港一條鐵路線，由港鐵營運。佢位於大嶼山連接陰澳打水灣嘅欣澳站，同竹篙灣香港迪士尼樂園嘅迪士尼站，屬於近郊鐵路線。呢個係全球第二條專為迪士尼樂園而設嘅鐵路線（第一條係喺日本千葉縣東京迪士尼樂園嘅迪士尼度假區綫（中文：迪士尼度假區線））。

迪士尼綫列車車廂

概要
--

呢條線全長3.5公里，行車時間3分半鐘。全綫工程喺2005年4月完成，欣澳站喺2005年6月1號啟用，而成條迪士尼綫亦喺2005年8月1號正式通車。

呢條線由欣澳站3號月台作起點，列車會經過850米長嘅大陰頂隧道，然後喺竹篙灣公路橋底穿過，沿迪欣湖西面駛過，再喺神奇道下面穿過，去到香港迪士尼樂園北面嘅迪士尼站總站。

迪士尼綫唯一嘅轉綫站喺欣澳站（同東涌綫交匯）。

呢條線係香港第二條無人駕駛嘅鐵路（第一條係香港國際機場旅客捷運系統）。

路線圖
---

迪士尼綫路線圖（按真實地形繪畫）

迪士尼綫全日通
-------

特別設計嘅迪士尼綫全日通，共有兩款設計，分別以米奇同埋米妮做主題，而喺2008年9月28號起設計將會不時更換；乘客可以喺買飛之後六個月內，首次使用起24小時內無限次搭港鐵來回迪士尼站（機場快綫、輕鐵、東鐵綫頭等、港鐵巴士同埋港鐵接駁巴士除外）。迪士尼綫全日通售價係每款HK$50，喺機場快綫同埋港鐵各站嘅客務中心有售。

（註：來回迪士尼站車程包括羅湖同埋落馬洲站，另外馬場站冇迪士尼綫全日通車飛賣。）

車站設計
----

欣澳站同迪士尼站同樣採用天幕式設計，以便自然通風同善用自然光，亦可以營造開揚嘅感覺。欣澳站以未來世界為主題，具科幻感同未來感。迪士尼站採用19世紀維多利亞時代風格。乘客搭迪士尼綫，就好似穿梭時光隧道一樣。

* 欣澳站欣澳站
* 迪士尼站迪士尼站

用車
--

迪士尼綫列車嘅駕駛室
迪士尼綫嘅列車全線採用3列喺1995年買入，由GEC Alsthom生產嘅車卡（英製都城嘉慕列車第3代車卡），喺2003年將車廂內外改裝成富有迪士尼特色。而迪士尼綫係香港地鐵路線中首條用SelTrac訊號系統同埋無人駕駛列車嘅路線，全線以4卡列車行走，每卡可以載180人，其中48個係座位。以每4至10分鐘一班車嘅班次計算，繁忙時間每個鐘可以應付達10000人次。

迪士尼綫列車改裝後嘅外形設計簡潔而現代化，車窗係米奇老鼠頭形狀，並以紅邊裝飾。車身方面就以金色彩帶同埋星粉圖案點綴。車廂內嘅牆身，塗滿咗藍、紅、黃、紫等各種鮮艷色彩，天花亦滿佈繁星圖案。座位方面，係藍色布料嘅弧形設計梳化。此外，車廂內設有米奇老鼠、米妮老鼠、唐老鴨等16個迪士尼卡通人物嘅銅像，亦貼有一啲介紹迪士尼嘅懷念相片。至於扶手，亦係米奇老鼠頭形狀。由於連接扶手嘅膠帶係軍用物料，因此好難俾乘客整斷。

|  |  |  |
| --- | --- | --- |
| **下行***（往迪士尼）* | 英國製列車車廂編組 | *（往欣澳）***上行** |
|  |
| P50X*（單數號碼）* - Q50X*（單數號碼）* - Q50X*（雙數號碼）* - P50X*（雙數號碼）* |

英國製迪士尼綫列車車廂編組註解：

* P50X - 有駕駛室負責操控嘅動力車廂
* Q50X - 裝咗集電弓嘅電力車廂

* 未完全上色嘅迪士尼綫車廂未完全上色嘅迪士尼綫車廂
* 迪士尼綫列車迪士尼綫列車
* 迪士尼綫列車內部迪士尼綫列車內部

車站一覽、接駁路線
---------

| 車站套色同埋名 | 喺邊區 | 車站接駁 | 啟用日期 |
| --- | --- | --- | --- |
| **迪士尼綫** |
| **欣澳** | 荃灣區 | 東涌綫 | 2005年6月1號 |
| **迪士尼** |  | 2005年8月1號 |
| **附註** |
| **DRL** 欣澳站同迪士尼站位於大嶼山東北部，因此所在區域唔係大嶼山大部份地區嘅離島區，而係屬荃灣區。資料根據區議會分界圖。 |

參閱
--


維基同享有多媒體嘅嘢：
**Disneyland Resort line**（類）

* 香港迪士尼樂園

| * 睇
* 傾
* 改
港鐵交通服務 |
| --- |
| 重型同中型鐵路系統 | 

|  |  |
| --- | --- |
| 營運緊 | 觀塘綫 · 荃灣綫 · 港島綫 · 東涌綫 · 機場快綫 · 將軍澳綫 · 迪士尼綫 · 屯馬綫 · 東鐵綫 · 南港島綫 |
| 建議緊 | 屯門南延綫 · 南港島綫西段 · 北港島綫 · 北環綫 |

 |
| 輕型鐵路系統 | 輕鐵（505綫 · 507綫 · 610綫 · 614綫 · 614P綫 · 615綫 · 615P綫 · 705綫 · 706綫 · 751綫 · 751P綫 · 761P綫） |
| 城際鐵路 | 城際客運服務（廣九直通車 · 京九直通車 · 滬九直通車） ·  廣深港高速鐵路（香港段） |
| 接駁巴士服務 | 港鐵巴士 · 港鐵接駁巴士 · 機場快綫穿梭巴士 |
| 其他交通服務 | 香港國際機場旅客捷運系統 · 八達通收費系統 |
| 附屬公司同埋其他服務，請睇港鐵同埋香港鐵路有限公司 |
**太古匯**（粵拼：taai3 gu2 wui6，英文：**TaiKoo Hui**）係中國廣東廣州一棟國際級嘅優質綜合嘅大樓，佢係由兩棟甲級寫字樓組成。佢喺天河區天河路，對面就係萬菱匯。

逳手同搞𠶧時間
-------

呢棟大樓喺2008年底開始逳手，2011年9月23號起好。

性質
--

呢間樓有211米高，一共39層樓，成棟大樓嘅建築面積有358,000平方米。呢間大樓係由美國嘅Arquitectonica（英文：Arquitectonica）公司嚟負責設計，而香港嘅太古地產（霸咗97%）同廣州日報報業集團（霸咗3%）嚟負責開發。

入面有嘅設施
------

呢間大廈入面有國內外180幾間出名嘅一線名牌精品、國內外名牌時裝、重有家居生活用品同美食餐廳響度，其中入面至少有成70個品牌第一次殺到廣州，重有好多間國際出面嘅品牌都喺呢度開咗間分店。入面有兩棟甲級寫字樓響度，其中廣州嘅東方文華酒店就係喺呢間嘢入面。

附近嘅交通
-----

* 地鐵：
3號綫：石牌橋站
* BRT：
石牌橋站

參攷
--


維基同享有多媒體嘅嘢：  
**TaiKoo Hui**

* Official website

註
-

1. ↑  "Taikoo Hui Guangzhou-About Us". *www.taikoohui.com*. 原著喺2019年2月13號歸檔. 喺2019年2月25號搵到.
2. ↑  "Taikoo Hui Mall". *www.swireproperties.com*.
3. ↑  〈太古汇昨日开业 逾70个品牌首次亮相广州〉. 大洋网. 2011-09-24. 原著喺2013-05-29歸檔. 喺2014-06-25搵到.